title: Kon-Tiki

text: Ainoa navigointitaitoinen aluksella oli norjalainen kuvataiteilija Erik Hesselberg, joka oli purjehtinut purjekoululaivalla maailman ympäri. Hän kirjoitti ja kuvitti matkasta sarjakuvakirjan "Kon-Tiki ja minä", joka suomennettiin miltei saman tien. Kirja käännettiin lopulta 15 eri kielelle.


title: Kon-Tiki

text: Hesselberg oli myös muusikko: hän toi mukanaan kitaran, jonka soitolla viihdytti miehistöä ja sittemmin myös raroialaisia matkan päätepisteessä.


title: Kon-Tiki

text: Heyerdahlin ja Hesselbergin lisäksi miehistöön kuuluivat norjalainen lämpöinsinööri Herman Watzinger, ruotsalainen kansatieteilijä Bengt Danielsson, joka oli lautan kokki ja espanjankielen tulkki, sekä Norjan vastarintaliikkeessä kunnostautuneet radistit Knut Haugland ja Torstein Raaby.


title: Kon-Tiki

text: Kirjan "Kon-Tiki" kirjoitti Heyerdahl itse; teos oli bestselleri, ja matkasta tehty dokumenttielokuva voitti Oscarin vuonna 1951. Vuonna 2012 tehty draamaelokuva "Kon-Tiki" oli myös menestys, ja se valittiin ehdokkaaksi parhaan vieraskielisen elokuvan Oscariin sekä Golden Globeen.


title: Kon-Tiki

text: Lautan runko koostui yhdeksästä jopa 13,7 metriä pitkästä, 60 cm halkaisijaltaan olevasta balsapuun rungosta, jotka oli sidottu toisiinsa halkaisijaltaan 3,175 cm (1¼ tuuman) hamppuköysillä.


title: Kon-Tiki

text: Isomasto oli mangrovea, A-kirjaimen muotoinen ja 8,8 m korkea. Isomaston takana oli bambusta tehty kajuutta, 4.2 m pitkä, 2.4 m leveä ja 1,21-1.51 m korkea. Katto oli tehty banaaninlehdistä. 5,8 m pitkä peräsinairo oli tehty mangrovesta ja kuusesta. Isopurje oli 4,6 m x 5,5 m bambupuisessa kehikossa. Rakenteissa ei käytetty lainkaan metallia.


title: Kon-Tiki

text: Juomana oli 250 litraa vettä bambuputkissa. Ruokana oli 200 kookospähkinää, bataattia ja muita hedelmiä. Yhdysvaltain armeijalta saatiin kenttäannoksia, säilykkeitä ja eloonjäämisvälineitä, vastavuoroisesti miehistö raportoi armeijalle armeijalta saadun materiaalin laadusta ja käyttökelpoisuudesta. Ruokavarastoja täydennettiin matkan aikana kalastamalla.


title: Kon-Tiki

text: Arkeologit eivät kuitenkaan vakuuttuneet Heyerdahlin teoriasta polynesialaisten alkuperästä. Polynesialaisten perimän ja kulttuurin katsotaan tukevan käsitystä Polynesian asuttamista Aasiasta käsin. Heyerdahl kuitenkin osoitti merimatkan olevan käytännössä mahdollinen.


title: Kon-Tiki

text: Alkuperäinen "Kon-Tiki" on nykyään esillä Kon-Tiki-museossa Oslossa.


title: Kon-Tiki

text: Vuonna 2006 norjalainen Tangaroa-retkikunta toisti "Kon-Tikin" retken. Kuusihenkiseen miehistöön kuului myös Thor Heyerdahlin lapsenlapsi Olav Heyerdahl.


title: Kononen

text: Kononen on suomalainen sukunimi, joka on muun muassa seuraavilla henkilöillä:


title: Victor Wong

text: Victor Wong (30. heinäkuuta 1927 – 12. syyskuuta 2001) oli näyttelijä. Hän syntyi San Franciscossa, Kaliforniassa, ja oli toisen polven amerikankiinalainen.


title: Victor Wong

text: Wong valmistui Lowell High Schoolista 1945 ja opiskeli sittemmin Kalifornian yliopistossa Berkeleyssä, Chicagon yliopiston Divinity Schoolissa ja San Franciscon taideinstituutissa. Hän sai paikan KQED:n uutistenlukijana, mutta joutui lopettamaan työn sairastuttuaan Bellin halvaukseen.


title: Victor Wong

text: Wong aloitti näyttelijänuransa paikallisessa aasialaisamerikkalaisessa teatterissa. Myöhemmin hän sai entistä merkittävämpiä rooleja New Yorkissa. Tämä toi hänelle rooleja televisiossa ja lopulta elokuvissa.


title: Victor Wong

text: Kun Wong ei ollut kuvauksissa, hän asui Sacramentossa, Kaliforniassa. Hänellä oli tunnettuja rooleja muun muassa elokuvassa "3 Ninjaa" (1992) ja sen jatko-osissa myöhemmin 1990-luvulla sekä elokuvissa "Säpinää Chinatownissa" (1986) ja "Viimeinen keisari" (1987).


title: Victor Wong

text: Wong vetäytyi terveyssyistä vuonna 1998. Hän oli naimisissa neljästi ja sai viisi lasta: Emilyn ja Heatherin, Antonin, Lyonin ja Duncanin. Lyon kuoli väkivaltaisesti Sacramentossa vuonna 1986. Wongin viimeinen avioliitto kesti hänen kuolemaansa saakka.


title: Victor Wong

text: Wong menehtyi sydämen vajaatoimintaan Kaliforniassa 12. syyskuuta 2001. Hän oli edellisenä päivänä kuullut syyskuun 11. päivän iskuista ja todennut, että ”maailma ei enää koskaan olisi ennallaan”.


title: Keskuspeli

text: Keskuspeli on shakkiavaus, joka alkaa siirroilla:


title: Keskuspeli

text: Valkean seuraava siirto on lähes aina 3.Dxd4, johon musta vastaa normaalisti 3...Rc6. Päämuunnelmassa valkoinen jatkaa 4.De3, johon musta voi vastata esimerkiksi siirroilla 4...Lb4+, 4...Rf6 tai 4...g6.


title: Keskuspeli

text: Päämuunnelma ja sen jatkot


title: Keskuspeli

text: Käänteinen skandinaavinen puolustus


title: Keskuspeli

text: Tanskalainen gambiitti


title: Keskuspeli

text: Halaszin gambiitti


title: Keskuspeli

text: Alehin


title: Keskuspeli

text: Skotlantilainen peli


title: Keskuspeli

text: Philidorin puolustus


title: Keskuspeli

text: Venäläinen peli


title: Keskuspeli

text: Muunnelma 3.Rf3 Lb4+


title: Rakennekynnet

text: Rakennekynsi on luonnonkynnen päälle rakennettava kynsi. Rakennekynsiä tehdään yleisimmin joko geelillä tai akryylillä. Konkreettisin ero näiden kahden välillä on tekotapa: geeli on valmista massaa, joka levitetään kynnelle ja kovetetaan UV-lampun alla. Akryylimassa useimmiten tehdään akryylinesteestä sekä akryylijauheesta, jolloin se kuivuu päästessään kosketuksiin ilman kanssa. On olemassa myös UV-kovetteisia akryylejä.


title: Rakennekynnet

text: Akryyli on kuivuneena hieman kovempaa kuin geeli, mikä ei kuitenkaan suoranaisesti vaikuta kynnen pysyvyyteen. Ihmisten kynsilaadut ovat erilaisia, joten toisen kynnellä pysyy paremmin akryyli, toisen kynnelle geeli on parempi vaihtoehto. Yksi suuri vaikuttava tekijä on oman kynnen kosteuspitoisuus. Luonnonkynnen, jolle rakennekynsi tehdään, tulee olla terve. Rakennekynsien asentajia työskentelee esimerkiksi kauneushoitoloissa, kampaamoissa sekä kynsistudioissa. Rakennekynsien hinta vaihtelee. Rakennekynnet ovat useita kertoja omia kynsiä vahvemmat.


title: Rakennekynnet

text: Kynnen valmistus aloitetaan aina käsien desinfioinnilla sen jälkeen luonnonkynnen viilauksesta ja huolellisella puhdistuksesta. Kynsi lyhennetään tippiä varten ja muotoillaan oikean muotoiseksi, kynsinauhat työnnetään taaksepäin ja kynnen pinnalta poistetaan kuollut ihosolukko pois. Kynnet ja kädet puhdistetaan desinfiointiaineella poistaen kaikki viilauspöly.


title: Rakennekynnet

text: Kynsien tulee olla täysin puhtaat kaikesta viilauksesta ja kynnenpinnan puhdistuksesta aiheutuneesta toimenpiteestä, sillä lika joka jää tulevan rakennekynsimassan alle, voi pahimmassa tapauksessa aiheuttaa kynteen erinäisiä tulehduksia ja jopa homeen kasvua. Tämän jälkeen liimataan tipit tai sijoitetaan kynnen alle muotit eli sapluunat. Tippi on muovinen "jatkepala", joka liimataan kynnen kärkeen, kun taas muotti on kertakäyttöinen tarra, joka liimataan oman kynnen alle. Koska muotti on liukas- ja kiiltäväpintainen, geeli tai akryyli ei kovetu siihen, mikä mahdollistaa rakennekynnen tekemisen ilman liimaa. Muotin päälle tehty kynsi viilataan ja muotoillaan viimeiseksi.


title: Rakennekynnet

text: Tipit lyhennetään haluttuun pituuteen tippileikkurilla tai kynsisaksilla sekä viilataan haluttuun muotoon. Tippi tulee viilata myös kynnen päältä tasaiseksi oman kynnen kanssa (ei saa jäädä porrasta, vaikuttaa lopputulokseen sekä pysyvyyden että ulkonäön kannalta).Tässä vaiheessa on myös syytä poistaa kaikki viilauksesta aiheutunut pöly pois kynneltä desinfiointiaineella. Jos kynnenpinnalle levitetään prime-nestettä, laitetaan se vain oman kynnen päälle, ei tipin osalle. Jos kynnenpinta on kostea desinfiointiaineesta tai prime-nesteestä, täytyy kynnen antaa jonkin aikaa kuivua tai käyttää UV-valon alla, mikä kuivattaa kynnen pintaa. Kosteaan kynteen levitetty massa aiheuttaa rakennekynsimassan irtoamisen.


title: Rakennekynnet

text: Tipin päälle ja omalle kynnelle levitetään massa. Massaa levitettäessä tärkeää on jättää kynsinauhan ja massan väliin noin muutaman millin rako: geeliä tai akryylimassaa ei saa mennä kynsinauhojen ja kynsivallien päälle. Ihon päälle menevä massa aiheuttaa pinnoituksen halkeilun sekä irrottaa rakennekynnen nopeasti. Sitten kynnet viilataan tasaisiksi ja oikean muotoisiksi. Lopuksi levitetään esimerkiksi päällyslakka tai UV-valon alla kovettuva kiilto: päällyslakka suojaa mm. rakennekynnen pintaa ja estää sitä likaantumasta. Jos kynnet ovat pituudeltaan jo sopivat mutta ne lohkeavat, liuskottuvat tms., on mahdollista tehdä myös geeli- tai akryylivahvistus luonnonkynnen suojaksi. Valmistus on muuten sama kuin rakennekynsillä, mutta tippejä tai muotteja ei käytetä pituutta lisäämään. Samalla tavalla tapahtuu myös varpaankynsien päällystäminen geelillä tai akryylillä.


title: Rakennekynnet

text: Ranskalainen manikyyri on luonnollisen näköinen ja suosittu vaihtoehto. Sitä ei ole pakko kuitenkaan tehdä, sillä luonnollinen, omaa kynttä lähentelevä lopputulos voidaan saavuttaa myös levittämällä pelkästään kirkasta tai vaaleanpunaista massaa koko kynnelle. Erilaisia koristelakkauksia on yhtä paljon kuin on lakkausten tekijöitäkin. Lakkaukset tehdään useimmiten käsityönä, mutta käytettävissä on myös Airbrush-tekniikka, jolla maalataan myös esimerkiksi kypäriä, kännykän kuoria ja muita tarkkuutta vaativia pintoja.


title: Rakennekynnet

text: Rakennekynnet pystytään myös laittamaan itse kotona hankkimalla kaikki tarvikkeet kotiin geeli-ja akryylikynsitarvikkeita myyvistä liikkeistä. Rakennekynsiä voi opetella itse laittamaan kotona, ja monet kynsihoitolat tarjoavat myös maksullisia kursseja. Rakennekynsiä tehtäessä tulee huomioida omien käsien tai jalkojen terveydentila ja yleensä kynsien kunto. On harhakäsitys, että jokaiselle voidaan tehdä rakennekynnet peittämällä kynnenpinta geelillä tai akryylillä ja näin saada aikaan kauniit virheettömät kynnet. Yleisesti ottaen kynsisairaudet eivät muutu paremmaksi rakennekynsien avulla, vaan rakennekynsillä aiheutetaan monesti lisäongelmia, jopa vakavia sellaisia. Rakennekynnet on tarkoitettu vain terveille kynsille ja käsille.


title: Rakennekynnet

text:
Rakennekynsissä pituus on tärkeä ja yksilöllinen asia. Jos kynnet kasvavat liian pitkiksi, niitä tulee viilata lyhyemmiksi, sillä muuten ne alkavat irtoilla saadessaan kolhuja. Rakennekynttä ei leikata. Kynsilakanpoistoaine tulee akryylikynsille olla asetoniton, mielellään myös öljytön sekä akryyli- että geelikynsille.
Rakennekynnet eivät suoranaisesti vahingoita luonnonkynttä. Kun rakennekynsi irtoaa tai revitään irti, vie se mukanaan useimmiten myös luonnonkynttä. Siksi on suositeltavaa poistattaa rakennekynnet liottamalla ne pois tai viilata rakenne lähes kokonaan pois, jolloin ohut rakennekynsikerros kasvatetaan pois. Akryylikynnet poistetaan 100-prosenttisen asetonin avulla. Geelikynnet voidaan pehmittää samalla tavoin ja lopuksi kevyesti viilan kanssa poistamalla. Väärin poistettu rakennekynsi aiheuttaa omalle kynnelle vaurioita.


title: Buffy Sainte-Marie

text: Buffy Sainte-Marie (syntymänimeltään Beverly Sainte-Marie) O.C. (s. 20. helmikuuta 1941) on kanadalainen folkmuusikko. Hänelle on myönnetty Oscar-palkinto "Upseeri ja herrasmies" -elokuvan tunnusmusiikista "Up Where We Belong". Hänen laulujaan ovat esittäneet useat muutkin artistit, esimerkiksi Elvis Presley.


title: Buffy Sainte-Marie

text: Sainte-Marie syntyi cree-heimoon ja adoptoitiin lapsena Yhdysvaltoihin. Hän aloitti varsinaisen musiikkiuransa 20-vuotiaana mutta kertoo, että musiikki oli hänelle jo pienenä mieliharrastus. Sainte-Marie tuli tunnetuksi tekemästään "Universal Soldier" -kappaleesta, joka on käännetty monelle kymmenelle kielelle. Suomeksi sen on esittänyt Hector nimellä "Palkkasoturi". Sainte-Marien lauluja ovat laulaneet muun muassa Donovan ja Cher.


title: Buffy Sainte-Marie

text: Buffy Sainte-Marie on myös arvostettu kuvataiteilija, luennoitsija sekä opettaja ja kansalaisaktivisti. Hän tekee opetusmateriaalia alkuperäiskansoille käyttäen välineenä internetiä ja on aina pyrkinyt tuomaan intiaanien oikeuksia esille lauluissaan ja puheissaan.


title: Buffy Sainte-Marie

text: Hän on vieraillut kolmesti Suomessa: Sandvikin festivaali 1966, Kaustinen Folk Music Festival 2007, Savoy, Helsinki 2013.


title: Buffy Sainte-Marie

text: Vuonna 2012 ilmestyi Blair Stonechildin kirjoittama elämäkerta, joka on nimetty Sainte-Marien ensimmäisen levytyksen mukaan, It's My Way (Fifth House, 2012).


title: Pyhän Patrickin katedraali

text: Pyhän Patrickin katedraali () on kirkkorakennus Australian toiseksi väkirikkaimmassa kaupungissa Melbournessa. Katedraali on Melbournen roomalais-katolisen arkkihiippakunnan pääkirkko. Sen on suunnitellut arkkitehti William Wardell ja se edustaa uusgoottilaista arkkitehtuuria. Rakennuksen peruskivi muurattiin vuonna 1858. Rakennustyöt etenivät hitaasti, ja niitä hidasti entisestään Melbournea vuonna 1891 riepotellut lama. Katedraali vihittiin vuonna 1897, mutta virallisesti se valmistui vasta vuonna 1939. Katedraalin keskustorni yltää 105 metrin korkeuteen.


title: Jitzhak Shamir

text: Jitzhak Shamir (, "Yiṣḥāq Šāmīr"; alk. Icchak Jeziernicky; 15. lokakuuta 1915 Ružany, Venäjän keisarikunta – 30. kesäkuuta 2012 Tel Aviv, Israel) oli israelilainen itsenäisyystaistelija, vakooja ja poliitikko, joka toimi kahdesti Israelin pääministerinä.


title: Jitzhak Shamir

text: Shamir liittyi 1935 siionistiseen taistelujärjestöön Irguniin ja 1940 Lehiin, jonka johdossa hän oli 1940-luvulla. Lehi teki terrori-iskuja, ja Shamir oli useita kertoja pidätettynä. Israelin itsenäistyttyä hänestä tuli Mossadin agentti.


title: Jitzhak Shamir

text: Shamir siirtyi 1970 politiikkaan, ja hänet valittiin 1973 Likud-puolueesta Israelin parlamenttiin knessetiin. Hänestä tuli 1977 knessetin puhemies ja 1980 ulkoministeri. Pääministeriksi hän nousi 1983 Menachem Beginin jätettyä tehtävä. Toisen kerran Shamir oli pääministerinä 1986–1992. Vuoden 1992 vaalien jälkeen hän vetäytyi Likudin johdosta, ja politiikan hän jätti 1996.


title: Jitzhak Shamir

text: Shamir syntyi 1915 puolalaisessa Ružanyn kaupungissa nykyisen Valko-Venäjän alueella. Hänen vanhempansa olivat Shlomo ja Perla Penina Jeziernitzky. Shamir kävi heprealaista koulua Białystokissa ja oli aktiivinen siionistisessa nuortenjärjestössä Betarissa. Hän keskeytti 1935 oikeustieteen opinnot, muutti Palestiinaan ja ilmoittautui Jerusalemin heprealaiseen yliopistoon. Hän valitsi heprealaiseksi sukunimekseen Shamirin.


title: Jitzhak Shamir

text: Shamir työskenteli alkuun kirjanpitäjänä ja rakennusmiehenä, mutta vuonna 1935 hän liittyi Irguniin, kun arabit olivat iskeneet juutalaisia ja brittejä vastaan. Irgunin sotilaallisimmat jäsenet muodostivat 1940 Lehin, jonka ensimmäiseksi johtajaksi valittiin Avraham Stern. Shamir liittyi heti Lehiin, ja seuraavana vuonna brittiviranomaiset vangitsivat hänet. Hän onnistui karkaamaan vankileiriltä 1943, ja hänestä tuli Lehin johtavia hahmoja. Shamirin aikana Lehi teki useita iskuja ja salamurhasi 1944 brittiläisen ministerin Walter Guinnessin ja 1948 ruotsalaisen diplomaatin Folke Bernadotten.


title: Jitzhak Shamir

text: Shamir tutustui Lehi-aikanaan Shulamit Levyyn, jonka kanssa hän avioitui 1944. Levy toimi Shamirin kuriirina ja uskottuna. Heidän tyttärensä mukaan pari avioitui Jerusalemin kaduilla, ja vihkimistä todistivat paikalliset ihmiset kadulta. Tyttären lisäksi he saivat pojan.


title: Jitzhak Shamir

text: Toisen maailmansodan aikana kolme merkittävintä juutalaista maanalaista järjestöä teki hetkellisesti yhteistyötä, mutta yhteistyö päättyi heinäkuussa 1946 tapahtuneeseen Kuningas Daavidin hotellin pommi-iskuun, jossa kuoli useita ihmisiä. Iskun vuoksi Shamir vangittiin ja hän joutui brittien internointileirille Eritreaan. Hän pakeni sieltä 1947, pääsi Ranskan Somalimaahan ja sai turvapaikan Ranskasta. Shamir palasi 1948 juuri itsenäistyneeseen Israeliin.


title: Jitzhak Shamir

text: Israelissa Shamir johti muutamia yrityksiä, kunnes liittyi 1950-luvun puolivälissä Mossadiin. Häntä pidettiin alkujaan Israelissa terroristina, eikä hän saanut ensin työpaikkaa valtionhallinnosta. Lopulta Shamir pääsi 1955 Mossadiin. Hän toimi vakoojana vuoteen 1965, ja hän työskenteli muun muassa Mossadin Euroopan-päämajassa Pariisissa. Sen jälkeen hän jatkoi lyhyen aikaa yritysmaailmassa.


title: Jitzhak Shamir

text:
Shamir liittyi 1970 Menachem Beginin Herut-puolueeseen. Hänet valittiin ensimmäisen kerran knessetiin 1973 Likud-puolueesta, johon Herut ja muutama muu puolue oli yhdistynyt. Likud katkaisi vuoden 1977 vaaleissa Työväenpuolueen pitkän valtakauden. Beginistä tuli pääministeri ja Shamirista knessetin puhemies. Puhemiehenä hän johti Egyptin presidentin Anwar Sadatin historiallista Israelin-vierailua ja rauhanneuvotteluja Egyptin kanssa.
Moshe Dayanin erottua 1979 ulkoministerin tehtävistä Begin ehdotti Shamiria Dayanin seuraajaksi. Pääministerin toimiston johtavan virkamiehen Yechiel Kadishain mukaan Begin halusi Shamirin ulkoministeriksi, koska ei halunnut jakaa valtaa, ja siksi vielä poliittisesti nimetön Shamir olisi hyvä valinta ulkoministeriksi. Beginin johtaman koalition liberaalit edustajat eivät halunneet Shamiria ulkoministeriksi, joten Begin otti tehtävän ensin itse haltuunsa. Shamirista tuli lopulta ulkoministeri 1980. Hän jatkoi ulkoministerinä edelleen vuoden 1981 vaalien jälkeen. Hän johti rauhansopimuksen jälkeisiä suhteiden normalisoimiskeskusteluja Egyptin ja Libanonin sodan jälkeisiä rauhanneuvotteluita Libanonin kanssa.


title: Jitzhak Shamir

text: Begin jätti 1983 pääministerin ja Likudin johtajan paikan, ja Shamir valittiin hänen seuraajakseen. Vaikea taloudellinen tilanne aiheutti kuitenkin Likudin suosion laskun, ja vuoden 1984 vaalien jälkeen Shamir suostui jakamaan pääministerin paikan Työväenpuolueen Shimon Peresin kanssa. Peres aloitti tehtävässä 1984 ja Shamir jatkoi 1986. Shamir vastusti Israelin ja arabinaapureiden välisten suhteiden lähentämistä, ja hän vastasi voimakkaasti vuonna 1987 alkaneeseen ensimmäiseen intifadaan. Hän tuki Länsirannan siirtokuntia ja kieltäytyi neuvottelemasta palestiinalaisten kanssa, minkä takia hänellä oli erimielisyyksiä Yhdysvaltojen silloisen presidentin George H. W. Bushin hallinnon kanssa, joka pyrki rauhanneuvotteluihin Palestiinan vapautusjärjestön tunnustettua Israel 1988.


title: Jitzhak Shamir

text: Likud ja työväenpuolue muodstivat uuden hallituksen vuoden 1988 vaalien jälkeen, mutta tällä kertaa Shamirin ei tarvinnut jakaa pääministerin paikkaa. Hän määräsi toukokuussa 1991 niin kutsutun operaatio Salomon pelastamaan Etiopian juutalaisia. Yhdysvaltain painostuksesta Shamir osallistui samana vuonna Madridin konferenssiin, jossa Palestiina osallistui ensimmäisen kerran rauhanneuvotteluihin Israelin kanssa.


title: Jitzhak Shamir

text: Likud menetti 1992 oikeistolaisten tuen ja hävisi vaalit. Jitzhak Rabinista tuli Shamirin seuraaja pääministerinä, ja Shamir erosi Likudin johdosta 1993. knessetin hän jätti 1996 ja vetäytyi eläkkeelle.


title: Jitzhak Shamir

text: Shamirin vaimo kuoli 2011. Shamir itse kärsi viimeiset elinvuotensa Alzheimerin taudista ja asui hoitokodissa Tel Avivissa. Hän kuoli 2012.


title: Raiteensulku

text: Raiteensulku eli "poliisi" tai "pollari" on rautateillä käytettävä turvalaite, jonka tarkoitus on turvata pääraiteen junaliikenne estämällä sivuraiteelta karkaavia vaunuja pääsemästä luvatta pääraiteelle. Raiteensulun toimintaperiaate on yksinkertainen: suojaavaan asentoon asetettuna se suistaa kiskoilta ohitse pyrkivän vaunun, veturin tai muun raiteilla liikkuvan yksikön. Raiteensulku voi olla siirrettävä tai kiinteä. Kiinteissä raiteensuluissa voi olla myös sähkökääntölaite. Siirrettäviä raiteensulkuja ei ole käytössä Suomessa.


title: Raiteensulku

text: Raiteensulkuja käytetään sellaisilla pää- tai muuhun junaliikenteen käytössä olevaan raiteeseen yhtyvillä sivu-, pisto ja kuormausraiteilla, joilta pääsyä pääraitelle ei ole estetty vaihteiden eli niin sanottujen turvavaihteiden avulla. Joissakin maissa raiteensulkuja käytetään myös turvavaihteiden sijasta estämässä kaluston luvatonta siirtymistä.


title: Raiteensulku

text: Lisäksi raiteensulkuja käytetään muun muassa vaarallisten kemikaalien lastauspaikoilla. Tällöin Suomessa käytetään kahta peräkkäistä raiteensulkua, joista toisen on tarkoitus estää lastauspaikalla olevien vaunujen karkaaminen, ja toisen tarkoitus on estää lastauspaikalle pääsy silloin, kun lastaus on käynnissä. Kemikaalien lastauspaikkojen yhteydessä raiteensulkujen lukitus on kytketty lastauslaitteistoon siten, että raiteensulun voi avata vasta, kun lastauslaitteiston ja lastauspaikalla olevien vaunujen väliset kytkennät on irrotettu ja laitteisto on kytketty pois käytöstä.


title: Raiteensulku

text: Joissakin maissa, erityisesti Yhdysvalloissa, siirrettäviä raiteensulkuja käytetään myös suojaamaan ratatöitä tekevää henkilökuntaa sekä raiteella seisovan kaluston parissa työskenteleviä.


title: Raiteensulku

text: Raiteensulkuja on kolmea eri tyyppiä. Yleisin on kiilanmuotoinen teräskappale, joka suojaavaan asentoon asetettuna sopii kiskon harjalle. Kun kalustoyksikön pyöräkerta vierii sulkukappaleen ylitse, sulkukappale nostaa pyörän kiskolta ja ohjaa sen raiteen sivuun, suistaen vaunun kiskoilta.


title: Raiteensulku

text: Kannettava raiteensulku on kevytrakenteinen, ja se voidaan lukita kiskonharjalle erityisin lukkolaittein. Kannettavia raiteensulkuja käytetään muun muassa Yhdysvalloissa ja Kanadassa teollisuuslaitoksilla sekä rata- ja kunnossapitotöissä sellaisissa paikoissa, jossa kiinteää raiteensulkua ei ole käytettävissä.


title: Raiteensulku

text: Käytössä on myös raiteensulkuja, jotka muodostuvat joko kokonaisesta vaihteesta tai pelkästään vaihteenkielistä eli vaihteen liikkuvista osista. Tämäntyyppiset vaihdejärjestelyt, joista englanninkielisissä maissa käytetään nimitystä "trap points" tai "catch points", ovat yleisiä eritoten Britteinsaarilla.


title: Pyhän Paavalin katedraali (Melbourne)

text: Pyhän Paavalin katedraali () on kirkkorakennus Australian toiseksi suurimmassa kaupungissa Melbournessa. Katedraali on Melbournen anglikaanisen arkkihiippakunnan pääkirkko. Sen on suunnitellut englantilainen arkkitehti William Butterfield ja se edustaa uusgoottilaista arkkitehtuuria. Rakennuksen peruskivi muurattiin vuonna 1880. Vuonna 1884 Butterfield vetäytyi hankkeesta hänen ja kirkollisten viranomaisten erimielisyyksien johdosta, ja rakennustyöt saatti loppuun arkkitehti Joseph Reed. Katedraali vihittiin 22. tammikuuta vuonna 1891, mutta lopullisesti se valmistui vasta 1900-luvun ensimmäisellä puoliskolla.


title: Astraios

text: Astraios (, "tähtinen") oli kreikkalaisessa mytologiassa tähtitieteen jumala, joka oli myös toisen sukupolven titaani, Krioksen ja Eurybian poika. Hyginus tosin lukee hänet giganttien joukkoon Tartaroksen ja Gaian poikana.


title: Astraios

text: Astraioksen puoliso oli Eos, aamuruskon jumalatar, ja heidän lapsiaan olivat neljä anemoita (tuulta): Boreas, Notos, Euros ja Zefyros, sekä myös tuulen jumaluus Eosforos, sekä viisi Astra Planetaa (vaeltavaa tähteä): Fainon (Saturnus), Faithon (Jupiter), Pyroeis (Mars), Eosforos (Venus) ja Stilbon (Merkurius) - kolme ulointa planeettaa olivat tuntemattomia antiikin Kreikassa. Myös Astraian kerrotaan olevan heidän lapsensa, mutta hänen vanhemmikseen on ehdotettu myös Zeusta ja Themistä.


title: Astraios

text: Paitsi tähtien ja tähtitieteen jumala, Astraios oli myös kolmen kausittaisen tuulen jumala, joiden saapuminen ajoittui tunnettujen tähtimerkkien nousuun. Tässä ominaisuudessa hän samastui hyvin lähelle Homeroksen kuvaamaan Aiolokseen.


title: Rosemary Dobson

text: Rosemary de Brissac Dobson (18. kesäkuuta 1920 Sydney – 27. kesäkuuta 2012 Canberra) oli australialainen kirjailija, joka saavutti kotimaassaan arvostusta useilla runokokoelmillaan.


title: Rosemary Dobson

text: Dobson opiskeli Sydneyn yliopistossa. Hänen vanhempansa olivat englantilaisia; isoisä Austin Dobson oli tunnustettu runoilija ja esseisti. Rosemary menetti isänsä ollessaan 5-vuotias. Hän meni sittemmin naimisiin kustantaja Alec Boltonin (k. 1996) kanssa; pari asui vuodet 1966–1971 Lontoossa ja sai kolme lasta.


title: Rosemary Dobson

text: Dobson aloitti kirjoittamisen 7-vuotiaana, ja ensimmäinen kokoelma julkaistiin vuonna 1944 nimellä "In a Convex Mirror". Hänen työssään on usein esillä hänen rakkautensa taiteisiin, antiikin aikaan ja mytologiaan, ja toisinaan vaikutteita on saatu kirjoittajan kokemuksista äitiydestä. Hän julkaisi myös proosaa ja runoilija David Campbellin kanssa kaksi antologiaa käännösrunoutta venäjästä.


title: Rosemary Dobson

text: Dobsonille myönnettiin ansioistaan runouden alalla lukuisia palkintoja. Hän sai vuonna 1979 Christopher Brennan -palkinnon; vuonna 1984 hänelle myönnettiin Patrick Whiten palkinto ja Grace Levenin runouspalkinto. Hän oli vuodesta 1987 Australian ritarikunnan upseeri sekä vuodesta 1996 Sydneyn yliopiston kunniatohtori.


title: Hermann Weinbuch

text: Hermann Weinbuch (s. 22. maaliskuuta 1960, Bischofswiesen) on saksalainen yhdistetyn hiihtäjä ja maailmanmestari. Hän edusti aktiiviurallaan Länsi-Saksaa.


title: Hermann Weinbuch

text: Weinbuch sijoittui Sarajevon 1984 olympialaisten yhdistetyn hiihdossa henkilökohtaisen kilpailun kahdeksanneksi. Hänen isänsä Helmut Weinbuch kuului kilpailun juryyn, jonka päätöksellä mäkiosuuden ensimmäinen kierros hypättiin uusiksi Suomen Rauno Miettisen pitkän hypyn jälkeen. Joukkuekilpailussa Weinbuch sijoittui viidenneksi.


title: Hermann Weinbuch

text: Oslon MM-kilpailuissa 1982 Weinbuch sijoittui joukkuekilpailussa neljänneksi ja henkilökohtaisessa kilpailussa 13:nneksi. Seefeldin MM-kilpailuissa 1985 hän voitti kultaa sekä henkilökohtaisessa että joukkuekilpailussa. Oberstdorfin MM-kilpailuissa 1987 Länsi-Saksan joukkue uusi mestaruutensa mutta henkilökohtaisessa kisassa Weinbuch jäi pronssille.


title: Hermann Weinbuch

text: Kaudella 1985–1986 Weinbuch voitti yhdistetyn maailmancupin.


title: Audrys Juozas Bačkis

text: Audrys Juozas Bačkis (s. 1. helmikuuta 1937, Kaunas) on liettualainen pappi. Hän on toiminut 24. joulukuuta 1991 alkaen Vilnan arkkipiispana, ja hän on myös yksi nykyisistä roomalaiskatolisen kirkon kardinaaleista. Hän osallistui vuonna 2005 ainoana liettualaisena uuden paavin valintaan.


title: Giovanni Canestri

text: Giovanni Canestri (30. syyskuuta 1918 Castelspina, Piemonte – 29. huhtikuuta 2015) oli italialainen kirkonmies, Genovan arkkipiispa ja yksi kardinaaleista.


title: Giovanni Canestri

text: Canestri vihittiin papiksi 12. huhtikuuta 1941. Hän aloitti työnsä Roomassa ja sai 8. heinäkuuta 1961 nimityksen Tenedon titulaaripiispaksi. Hänestä tuli Genovan arkkipiispa vuonna 1987.


title: Giovanni Canestri

text: Johannes Paavali II nimitti Canestrin kardinaaliksi 28. kesäkuuta 1988. Hän jätti toimensa arkkipiispana 1995 ja oli keväällä 2005 liian iäkäs (ylittänyt 80 vuotta) osallistuakseen uuden paavin valintaan.


title: Peter Fonda

text: Peter Henry Fonda (s. 23. helmikuuta 1940 New York, Yhdysvallat) on Oscar-ehdokkuuden saanut yhdysvaltalainen näyttelijä. Hänet tunnetaan parhaiten elokuvasta "Easy Rider – matkalla" (1969). Hän on Henry Fondan poika. Hänellä on kaksi sisarusta, joista toinen on näyttelijä Jane Fonda. Hän on myös näyttelijä Bridget Fondan isä.


title: Bernardin Gantin

text: Bernardin Gantin (8. toukokuuta 1922 Toffo – 13. toukokuuta 2008 Pariisi) oli beniniläinen pappi. Hän toimi katolisen kirkon kardinaalina vuodesta 1977ja oli korkeimpaan asemaan noussut afrikkalainen. Hänen sukunimensä tarkoittaa vapaasti suomennettuna "rautaista puuta", sillä hänen äidinkielessään "gan" on suomeksi puu ja "tin" on rauta.


title: Bernardin Gantin

text: Gantin valmistui papiksi vuonna 1951 ja hänet lähetettiin vuonna 1953 Roomaan opiskelemaan teologiaa ja kanonista oikeutta.Vuonna 1960 paavi Paavali VI nimitti hänet beniniläisen Cotonoun kaupungin arkkipiispaksi. Lisäksi Gantin osallistui myös Vatikaanin toiseen konsiiliin.Hän toimi vuosina 1983–2002 kardinaalikollegion dekaanina ja 1984–1988 piispainkongregaation prefektinä. Gantin osallistui uuden paavin valintaan vuoden 1978 molemmissa konklaaveissa.


title: Bernardin Gantin

text: Gantin täytti 80 vuotta 2002, eikä siksi voinut osallistua uuden paavin valintaan keväällä 2005. Hän kuoli pariisilaisessa sairaalassa täytettyään juuri 86 vuotta. Beninin hallitus julisti maahan kansallisen suruajan Bernardin Gantinin kuoleman johdosta.


title: Kvanttisuperpositio

text: Kvanttisuperpositio on kvanttimekaniikan formalismista juontuva ominaisuus, jonka mukaan tietty systeemi voi olla useassa eri tilassa yhdellä kertaa. Useat havainnot osoittavat tämän ominaisuuden kuvaavan myös luonnossa tavattuja rakenteita. Kvanttisuperposition olemassaolon vuoksi luonto on sisäisesti satunnainen – kun yleensä satunnaiset ominaisuudet liitetään useista mikrosysteemeistä koostuvaan kokonaisuuteen, kvanttimekaniikan mukaan joka ainoassa yksittäisessä mikrosysteemissä on satunnaisia piirteitä.


title: Kvanttisuperpositio

text: Mitattaessa superpositiotiloja vain yksi johonkin kyseiseen superpositioon kuuluvaan tilaan liittyvä ominaisuus saadaan mittaustuloksena. Mittaustuloksen todennäköisyys saadaan Neumannin mittaushypoteesin mukaan kyseisen tilan painokertoimesta koko systeemin kokonaistilassa.


title: Kvanttisuperpositio

text: Oletetaan yksinkertaisuuden vuoksi että systeemiä voidaan kuvata diskreetillä (eli numeroituvalla) määrällä ominaistiloja, jotka muodostavat täydellisen ortonormaalin kannan systeemiä kuvaavalle Hilbertin avaruudelle. Merkitään noita tiloja merkinnällä formula_1, missä formula_2 on kokonaisluku. Näitä tiloja vastaa jokin mitattava ominaisuus, observaabeli, jota vastaa lineaarioperaattori formula_3, siten, että


Kvanttisuperpositio


title: Kvanttisuperpositio

text: Toisin sanoen, mitattaessa observaabelia formula_5 systeemin ollessa tilassa formula_1 saadaan mittausten odotusarvona tulos formula_7.


title: Kvanttisuperpositio

text: Oletetaan että systeemi preparoidaan ajanhetkellä formula_8 (normitettuun) alkutilaan formula_9 joka ei ole systeemiä kuvaavan Hamiltonin operaattorin formula_10 ominaistila. Tällöin myöhemmällä ajanhetkellä formula_11 systeemin tila menee superpositioon tiloista formula_1, tilaan


title: Kvanttisuperpositio

text: Tässä kompleksikertoimet formula_14 saadaan Hamiltonialaista vastaavan aikakehitysoperaattorin matriisielementtinä,


title: Kvanttisuperpositio

text: missä formula_16 on Diracin vakio. Valitsemalla formula_10 sopivasti voidaan systeemi periaatteessa viedä mielivaltaiseen superpositioon tiloista formula_1. Ainoa ehto kompleksiluvuille formula_14 saadaan tilan normin säilymisestä:


title: Kvanttisuperpositio

text:
Mittaamalla tällaisesta tilasta ominaisuus formula_5 saadaan satunnaisesti jokin niistä arvoista formula_7, joille formula_23. Tämä kyseinen arvo saadaan Neumannin mittaushypoteesin mukaan todennäköisyydellä formula_24
(olettaen että mittaus on projektiivinen).


title: Kvanttisuperpositio

text: Valolla eli sähkömagneettisella kentällä on diskreetti vapausaste, polarisaatio. Tietyntyyppinen polarisaatio kenttään saadaan aikaiseksi polaroid-suodattimilla, joita on mm. aurinkolaseissa. Valo koostuu fotoneista - tosin tavallisesti näkemässämme valossa niitä on suuri määrä eri taajuuksilla. Sen sijaan laserilla tuotetussa koherentissa valossa kaikkien fotonien taajuus on sama. Sen sijaan ilman erillistä suodatusta fotonien polarisaatio on mielivaltainen.


title: Kvanttisuperpositio

text: Lineaarisesti polarisoitu fotoni voi olla joko pitkittäisessä tai poikittaisessa polarisaatiotilassa. Merkitään näitä tiloja merkinnällä formula_25 ja formula_26. Vastaavasti ympyräpolarisoitunut valo voi olla joko "oikealle" tai "vasemmalle" polarisoitunut, eli joko tilassa formula_27 tai formula_28. Nämä neljä tilaa eivät kuitenkaan ole toisiaan vastaan kohtisuorassa, vaan niille pätee


title: Kvanttisuperpositio

text: Preparoidaan nyt fotoni esimerkiksi tilaan formula_27 lähetetään se lineaarisen polarisaation suodattavaan suodattimeen. Tämä siis päästää lävitseen esimerkiksi pitkittäisesti polarisoidun valon. Nyt fotoni voi joko mennä suodattimen läpi (jolloin mitattiin tila formula_25 tai heijastua (jolloin mitattu tila oli formula_26). Todennäköisyys pystypolarisoidun tilan mittaukselle on formula_34 ja vastaavasti todennäköisyys vaakapolarisoidun tilan mittaukselle on formula_35.


title: Kvanttisuperpositio

text: Kvanttisuperpositiota käytetään hyväksi mm. kvanttilaskennassa, joka tosin vaatii myös useiden tilojen lomittumisen, sekä kvanttisalauksessa.


title: Kvanttisuperpositio

text: Erityisesti kvanttisuperpositio oli tieteellinen oletus, jota Albert Einsteinin oli vaikea hyväksyä. Hänen mukaansa "Jumala ei heitä noppaa".


title: Stephen Kim Sou-hwan

text: Stephen Kim Sou-hwan (, 8. toukokuuta 1922 – 16. helmikuuta 2009) oli katolinen kirkonmies. Hän syntyi Daegussa.


title: Stephen Kim Sou-hwan

text: Sou-hwan opiskeli filosofiaa Sophian yliopistossa Tokiossa vuosina 1941–1944 ja jatkoi Söulin katoliseen yliopistoon, josta hän valmistui vuonna 1951. Vuosina 1956–1963 hän opiskeli Saksassa sosiologiaa.


title: Stephen Kim Sou-hwan

text: Sou-hwan toimi Masanin piispana 1966–1968, nousi sitten Söulin arkkipiispaksi ja tuli tehdyksi kardinaaliksi 28. huhtikuuta 1969. Hänestä tuli kardinaaliprotopappi (virkaiältään pitkäaikaisin nykyinen kardinaali) kardinaali Franz Königin kuoltua 13. maaliskuuta 2004.


title: Stephen Kim Sou-hwan

text: Sou-hwan osallistui uuden paavin valintaan vuoden 1978 kahdessa konklaavissa. Hän kuuluu harvoihin vuoden 1978 konklaaveissa äänestäneisiin kardinaaleihin, jotka olivat edelleen elossa paavi Johannes Paavali II:n kuollessa 2. huhtikuuta 2005. Hän ei kuitenkaan voinut osallistua vuoden 2005 konklaaviin ylitettyään 80 vuoden iän toukokuussa 2002.


title: Salve Regina

text: Salve Regina (lat. ""Terve, Kuningatar"") on katolisessa kirkossa käytössä oleva Neitsyt Marialle omistettu kirkollinen hymni. Hymniä käytetään erityisesti liturgisen päivän päättävässä yön hetkipalveluksessa eli "kompletoriossa" sen päättävänä lauluna "kirkkovuoden tavallisena aikana" eli loppiaisen jälkeisen sunnuntain ja tuhkakeskiviikon välisenä aikana ja helluntaisunnuntain ja 1. adventtisunnuntain välisenä aikana. Kompletoriota vietetään luostareissa ja hengellisissä yhteisöissä, ja katoliset papit on velvoitettu viettämään sitä päivittäin.


title: Salve Regina

text: Salve Regina -hymni voidaan laulaa myös ruusukko-rukouksen päätteeksi. Se rukoillaan usein myös tridentiinisen messua seuraavien rukousten yhteydessä.


title: Salve Regina

text: Perimätiedon mukaan hymnin on sanoittanut Reichenaun benediktiiniluostarin apotti Hermann von Reichenau vuonna 1054. Joskus mainitaan myös pyhä Bernhard tai pyhä Anselm luccalainen.


title: Salve Regina

text: Laulun latinankielinen teksti kuuluu:


title: Salve Regina

text: Epävirallinen suomennos:


title: Lucifer Incestus

text: Lucifer Incestus on Belphegorin neljäs täyspitkä albumi. Tällä albumilla Belphegorin tyyli alkaa muokkaantua omanlaiseksi, millainen se on nykyäänkin. Digipak-versiossa löytyy video kappaleesta ”Lucifer Incestus” sekä sitä jaettiin LP:nä noin 1 000 kappaletta, koko bändin nimikirjoituksilla varustettuna.


title: Atropiini

text: Atropiini eli (±)-hyoskyamiini on useissa koisokasveissa esiintyvä tropaanialkaloidi, jota käytetään lääkeaineena hermokaasu- ja torjunta-ainemyrkytyksissä sekä sydämen harvalyöntisyydessä. Atropiini annetaan tyypillisesti suonensisäisesti tai injektiona lihakseen, ja se vaikuttaa hermostossa asetyylikoliinin toiminnan estäjänä eli antikolinergina; tarkemmin sanottuna kilpailevana antagonistina kaikissa muskariinireseptorien alatyypeissä (M–M). Atropiinia saatetaan antaa myös silmätippoina, jolloin se lamaa silmän lihaksia saaden aikaan akkommodaatiohalvauksen. Atropiini on skopolamiinin ohella toinen merkittävimmistä ns. belladonna-alkaloideista.


title: Atropiini

text: Atropiini on yhteisnimitys (-)-hyoskyamiinille (myös nimellä hyoskyamiini, CAS-numero 101-31-5) ja (+)-hyoskyamiinille. Luonnossa aine on (-)-hyoskyamiinina, mutta eristyksessä rasemoituu (±)-hyoskyamiiniksi, joka tarkoittaa kummankin isomeerin raseemista seosta. (+)-hyoskyamiini on farmakologisesti tehotonta ja vaikutukset perustuvat nimenomaan (-)-hyoskyamiiniin.


title: Atropiini

text:
Atropiinin tiheys on 1,194 g/cm (vesi = 1,0 g/cm), kiehumispiste 760 mmHg paineessa 429,8 °C ja leimahduspiste 213,7 °C.
Atropiini on tropiinihapon (CHO) ja tropiinin (CHNO) esteri.


title: Atropiini

text: Atropiinia sisältäviä kasveja ovat muun muassa myrkkykoiso eli belladonna ("Atropa belladonna"), alruuna ("Mandragora officinarum") ja hulluruoho ("Datura stramonium"). Myös muista koisokasvien ("Solanaceae") heimoon kuuluvista kasveista on tavattu kyseistä yhdistettä.


title: Atropiini

text: Atropiinia ja skopolamiinia sisältäviä kasveja käytetään myös päihteinä, koska niillä on rauhoittava ja hallusinogeeninen vaikutus.


title: Atropiini

text: Atropiini toimii sariinin kilpailevana inhibiittorina asetyylikoliinireseptoreihin, ja sitä annetaan sariinille altistuneille sotilaille ja sen teho perustuu parasympaattisen hermoston osittaiseen lamauttamiseen. Atropiini kumoaa muskariinin ja muiden parasympatomimeettien kolinergisiä vaikutuksia, ja sitä käytetäänkin punakärpässienimyrkytyksen hoitoon. Tällöin on kuitenkin oltava varovainen, koska atropiini voi vahvistaa punakärpässienen hermostoa lamaavaa vaikutusta, sillä sieni välittää vaikutuksensa pääosin aivan muilla mekanismeilla. Atropiinia käytetään myös organofosfaattimyrkytyksen hoitoon.


title: Atropiini

text: Atropiinia käytetään bradykardian hoitoon sydäninfarktin tai anestesian yhteydessä, sekä silmälääketieteessä mydriaattina eli silmäterän laajentajana ja sykloplegiittinä eli sädelihaksen lamauttajana.


title: Atropiini

text: Suun kautta otettuna atropiinin hyötyosuus on noin 30 % ja puoliintumisaika 4 tuntia. Osa tuhoutuu maksassa ja noin 50 % poistuu virtsassa vuorokauden sisällä.


title: Atropiini

text: Atropiinilla, kuten kaikilla antikolinergeillä, on useita akuutteja haittavaikutuksia. Atropiinin yliannostus laajentaa kasvojen ja kaulan ihon verisuonia. Yliannostuksen aiheuttamia keskushermosto-oireita voivat olla sekavuus, hallusinaatiot ja delirium-tila. Atropiini erittyy äidinmaitoon ja läpäisee istukan. Atropiinilla on huomattavasti vähemmän keskushermostovaikutuksia kuin skopolamiinilla, mikä johtuu todennäköisesti siitä, että se läpäisee veri-aivoesteen huonommin.


title: Goatreich – Fleshcult

text: Goatreich – Fleshcult on Belphegorin viides täyspitkä albumi. Kansitaide jouduttiin jälleen kieltämään, joten joissakin kopioissa se on sensuroitu. Kappaleesta "Bleeding Salvation" on tehty musiikkivideo. LP:llä ja CD:n Digipak -versiolla on kymmenes kappale nimeltä "Heresy Of Fire".


title: Rooman päärautatieasema

text: Rooman päärautatieasema () on Rooman suurin ja tärkein rautatieasema. Se on nimetty läheisen Diocletianuksen kylpylän () mukaan, joka sijaitsee parin korttelin päässä.


title: Rooman päärautatieasema

text: Asemalta lähtee säännöllisesti vuoroja jokaiseen maan suurkaupunkiin sekä kansainvälisen liikenteen junia. Asemalla on 29 raidetta, ja se on Euroopan suurimpia. Tyypiltään se on pääteasema eli rautatie päättyy sinne. Suoraan asemalta johtaa rata vain yhteen suuntaan, itäkaakkoon, mutta muutaman kilometrin päässä siitä haarautuu ratoja eri suuntiin.


title: Rooman päärautatieasema

text: Termini on myös Rooman alueen joukkoliikenteen solmukohta. Rooman metron molemmat linjat pysähtyvät Terminin metroasemalla ja Piazza Cinquecentolla sijaitsee linja-autoasema, josta kulkee paikallisliikenteen linja-autoja eri puolille kaupunkia. Raitiovaunupysäkeille Porta Maggioressa asemalta on matkaa noin puoli kilometriä.


title: Rooman päärautatieasema

text: 25. helmikuuta 1863 paavi Pius IX avasi ensimmäisen, väliaikaisen Terminin aseman Roomasta Frascatiin, Civitavecchiaan ja Cepranoon johtavien rautateiden päätepisteeksi. Kahdella ensin mainitulla oli ollut erilliset asemansa muualla kaupungissa ja kolmas oli kehitteillä. Rooman kaupunki päätti rakentaa uuden päärautatieaseman, toisin kuin esimerkiksi Pariisi, jossa eri suunnista tulevilla linjoilla oli omat pääteasemansa. Uusi pääasema päätettiin rakentaa huonossa kunnossa olleen Villa Montalto-Perettin paikalle, ja se sai nimen "Stazione Centrale delle Ferrovie Romane" ().


title: Rooman päärautatieasema

text: Pysyvämmän aseman rakennustyöt aloitettiin 1868, ja ne päättyivät 1874. Sen suunnittelijana toimi arkkitehti Salvatore Bianchi. Aseman etuosa ulottui Via Cavourille, eli tuolloin asema siirtyi noin 200 metriä keskustaan päin. Vuonna 1937 päätettiin korvata asema uudella, koska Roomassa piti järjestää vuoden 1942 maailmannäyttely. Näyttelyä ei kuitenkaan pidetty toisen maailmansodan vuoksi. Vanha asemarakennus purettiin ja uutta oltiin jo rakentamassa, mutta työt keskeytettiin vuonna 1943 maan fasistisen hallituksen kaaduttua. Angiolo Mazzonin suunnittelema kaksi kilometriä pitkä siipi on yhä osa Terminin rautatieasemaa.


title: Rooman päärautatieasema

text: Nykyinen asemarakennus on Leo Calinin, Eugenio Montuorin, Massimo Castellazzin, Vasco Fadigatin, Achille Pintonellon ja Annibale Vitellozzin suunnittelema. He voittivat suunnittelukilpailun kahdessa ryhmässä vuonna 1947. Asema valmistui 1950. Rakennus on varsin pitkä, ja sen lempinimi on ""Dinosaurus"".


title: Rooman päärautatieasema

text: 23. joulukuuta 2006 Terminin asema omistettiin paavi Johannes Paavali II:lle.


title: Pestapokalypse VI

text: Pestapokalypse VI on Belphegorin kuudes täyspitkä albumi. Se on saanut paljon hyviä arvosteluja eri metallimedioilta, ja sitä pidetään yhtenä Belphegorin black-painotteisimmista albumeista. Digipak-versioissa löytyvät videot kappaleista "Belphegor - Hell's Ambassador" ja "Bluhtsturm Erotika".


title: Metalcamp

text: Metalcamp on Sloveniassa joka kesä (yleensä heinäkuussa) järjestettävä metallimusiikkiin keskittyvä viikon mittainen festivaali. Se järjestetään Tolmin-nimisessä kylässä, noin sata kilometriä maan pääkaupungista Ljubljanasta länteen, lähellä Italian rajaa.


title: Metalcamp

text: Festivaalin "vetonauloja" ovat muun muassa kaunis luonto (Alpit), festarialueella jokien Soča ja Tolminka risteämiskohdassa sijaitseva ranta baareineen (Beach Bar) sekä (suomalaisessa mittakaavassa) halvat hinnat. Festivaalin järjestävät itävaltalainen promoottori "RockTheNation" sekä slovenialainen "Master of Metal".


title: Metalcamp

text: Metalcamp järjestettiin ensimmäisen kerran vuonna 2004. Silloin se kesti vain kaksi päivää, mutta jo seuraavana vuonna festivaali pidennettiin kolmipäiväiseksi. Vuonna 2007 festivaali kesti kokonaisen viikon, jonka aikana viitenä päivänä esiintyi bändejä. Vuonna 2007 Metalcamp keräsi n. 30 000 vierailijaa.


title: Metalcamp

text: Danzig, Apocalyptica, Hypocrisy, Sentenced, Primal Fear, Destruction, Katatonia, Brainstorm, Dew-Scented, Dark Funeral, Deadsoul Tribe, Vintersorg, Fleshcrawl, Finntroll, Mnemic, Green Carnation, Prospect, Ektomorf, Belphegor, Ancient, Noctiferia, ...


title: Metalcamp

text: Slayer, Soulfly, Anthrax, Children of Bodom, HammerFall, Yngwie Malmsteen, Obituary, Therion, Dissection, J.B.O., In Extremo, Kataklysm, Ektomorf, Disbelief, Morgana Lefay, The Duskfall, Graveworm, Belphegor, Hatesphere, Betzefer, Suidakra, Noctiferia, Prospect, Thunderstorm, Eminence ...


title: Metalcamp

text: Dimmu Borgir, Opeth, Amon Amarth, Kreator, Hypocrisy, Testament, My Dying Bride, Edguy, Deathstars, Kataklysm, Nevermore, Soilwork, Wintersun, Jon Olivas Pain, Gorefest, Evergrey, Decapitated, One Man Army and the Undead Quartet, Heaven Shall Burn, Cataract, Caliban, Scar Symmetry, Maroon, ...


title: Metalcamp

text: Motörhead, Blind Guardian, Kreator, Sepultura, Doro, Satyricon, Immortal, Cradle of Filth, Dismember, Deadsoul Tribe, Pain, Ensiferum, Sodom, One Man Army and the Undead Quartet, Korpiklaani, Unleashed, Threshold, The Exploited, Converge, Die Apokalyptischen Reiter, Graveworm, Dew-Scented, Grave Digger, Sadist, Disillusion, The Vision Bleak, Born From Pain, Aborted, Animosity, Deadlock, In Slumber, Eluveitie, Krypteria, Prospect, Vreid, Leviathane, Noctiferia, Exterminator, Sardonic, Eventide, ...


title: Metalcamp

text: Carcass, Amon Amarth, Kataklysm, Behemoth, Tankard, Brainstorm, Rage, Skyforger, Ministry, Wintersun, Helloween, Mystic Prophecy, Apocalyptica, Mercenary, In Flames, Finntroll, Subway to Sally, Drone, The Sorrow, Gorilla Monsoon, Alestorm, Sahg, Hate, Morbid Angel, Onslaught, Korpiklaani, Evergrey, Opeth, Six Feet Under, October file, In Extremo, ...


title: Saikki

text: Saikki (oik. Sami Petri Luoma, 1. lokakuuta 1966 – 31. heinäkuuta 2000) oli suomalainen rockmuusikko, joka kuoli kesällä vuonna 2000 tapaturmaisesti häkämyrkytykseen. Hänet tunettiin parhaiten The Fishfacesin basistina ja Äpärien kitaristina.


title: Thomaskirche

text: Thomaskirche () on kirkkorakennus Saksan Saksin osavaltion suurimmassa kaupungissa Leipzigissa. Kirkko tunnetaan parhaiten paikkana, jossa säveltäjä Johann Sebastian Bach työskenteli kanttorina.


title: Thomaskirche

text: Thomaskirchen paikalla on sijainnut kirkkorakennuksia jo 1100-luvulta lähtien. Nykyisen goottilaista arkkitehtuuria edustavan rakennuksen vihki katoliseksi kirkoksi 10. huhtikuuta 1496 Merseburgin piispa. Uskonpuhdistaja Martti Luther saarnasi kirkossa vuonna 1539. Nykyisin kirkko on luterilainen.


title: Thomaskirche

text: Kirkon torni on rakennettu 1537. Nykyisen 68 metrin korkeutensa se sai vuoden 1702 korjausrakennustöissä. Vuonna 1950 kirkkoon siirrettiin Johann Sebastian Bachin jäännökset toisessa maailmansodassa tuhoutuneesta Leipzigin Johanneskirchestä eli Johanneksenkirkosta. Kirkon nykyinen, vuonna 1993 asennettu goottilainen alttari, on peräisin kommunistiviranomaisten vuonna 1968 tuhoamasta Leipzigin yliopiston Paulinerkirchestä.


title: Thomaskirche

text: Thomaskirchen kuoro, Thomanerchor, perustettiin vuonna 1212. Se on vanhimpia ja tunnetuimpia saksalaisia poikakuoroja. Kuoroa johtaa kirkon kanttori. Johann Sebastian Bach toimi virassa vuosina 1723–1750.


title: Thomaskirche

text: Kirkossa on kahdet urut. Vanhemmat on rakennettu 1885–1889. Ne rakensi Wilhelm Sauer. Romanttiset urut eivät kuitenkaan sovi yhteen kirkkoa tunnetuksi tehneen Bachin musiikin kanssa, ja siksi vuosina 1999–2000 kirkkoon asennettiin toiset, Gerard Woehlin urkurakentamon rakentamat urut.


title: Astraia

text: Astraia (, "tähtineito") oli kreikkalaisessa mytologiassa Zeuksen ja Themiksen tytär, jossa yhteydessä hän samastui Dikeen. Osassa lähteissä hänen vanhemmikseen mainitaan myös Astraios ja Eos.


title: Astraia

text: Astraia oli oikeuden henkilöitymä, joka rankaisi väärintekijöitä erinyiden ja Nemesiksen rinnalla. Hän oli myös viimeinen kuolematon, joka eli ihmisten keskellä kulta-aikana, mutta kerrotaan, että vaskiaikaan siirryttäessä pahuus oli lisääntynyt siinä määrin maan päällä, että Astraia nousi tähtiin halveksunnasta ihmiskuntaa kohti. Siellä hänestä tuli Neitsyen tähtikuvio, jonka läheisyydessä puolestaan on Vaa'an tähtikuvio, hänen käyttämänsä oikeuden vaakakupit.


title: Gerard Schwarz

text: Gerard Schwarz (s. 19. elokuuta 1947) on yhdysvaltalainen kapellimestari. Hän on toiminut vuosina 2001–2006 Liverpoolin kuninkaallisten filharmonikkojen ja vuodesta 1985 Seattlen orkesterin ylikapellimestarina.


title: Gerard Schwarz

text: Schwartz syntyi New Jerseyn Weehawkenissa itävaltalaisille vanhemmille. Hän valmistui New York City's High School of Performing Artsista sekä Juilliard Schoolista ja aloitti musikaalisen uransa trumpetistina; hän oli vuoteen 1973 saakka New Yorkin filharmonikkojen ykköstrumpetisti.


title: Gerard Schwarz

text: Schwartz tunnetaan varsinkin hänen tulkinnoistaan yhdysvaltalaisen musiikin alalla. Hän on levyttänyt muiden muassa Alan Hovhanessin sekä David Diamondin tuotantoa ja Liverpool-aikanaan Gustav Mahlerin sinfoniat ja Richard Straussin sävelrunoelmat. Hän oli vuosina 1982–2001 New Yorkin "Mostly Mozart" -juhlien musiikillinen johtaja ja sai vuonna 1989 Ditsonin kapellimestaripalkinnon.


title: Julius Rudel

text: Julius Rudel (6. maaliskuuta 1921 Wien, Itävalta – 26. kesäkuuta 2014 New York, Yhdysvallat) oli kapellimestari. Hän oli itävaltalaissyntyinen, mutta asui Yhdysvalloissa 17-vuotiaasta saakka.


title: Julius Rudel

text: Rudel aloitti opintonsa synnyinmaassaan ja jatkoi niitä New Yorkissa. Hänet muistetaan parhaiten pitkästä urastaan (1944–1979) New Yorkin kaupunginoopperassa. Hänelle myönnettiin vuonna 1959 Ditsonin kapellimestaripalkinto.


title: Julius Rudel

text: Rudel voitti myös Grammy-palkinnon ja oli seitsemästi ehdolla. Hän teki Metropolitan-debyyttinsä 1978 ja sai vuonna 1979 nimityksen Buffalon filharmonisen orkesterin musiikilliseksi johtajaksi. Hän julkaisi uransa aikana useita tunnustettuja oopperalevytyksiä.


title: Julius Rudel

text: Rudel oli Ranskan "Chevalier des Arts et des Lettres", ja hänelle myönsivät tunnustuksia myös Itävallan, Saksan ja Israelin hallitukset. Hän sai Yhdysvalloissa lisäksi useita kunniatohtorinarvoja.


title: Stanisław Skrowaczewski

text: Stanisław Skrowaczewski (3. lokakuuta 1923 Lwów, Puola – 21. helmikuuta 2017 St. Louis Park, Minnesota, Yhdysvallat) oli puolalainen kapellimestari ja säveltäjä.


title: Stanisław Skrowaczewski

text: Skrowaczewski opiskeli lapsena pianon- ja viulunsoittoa. Hän oli lahjakas pianisti ja debytoi esittämällä Beethovenin kolmannen pianokonserton, mutta joutui lopettamaan uransa käden vammauduttua. Toisen maailmansodan jälkeen hän sai kapellimestarintöitä Wrocławissa, Katowicessa, Krakovassa ja Varsovassa.


title: Stanisław Skrowaczewski

text: Skrowaczewski opiskeli sävellystä Nadia Boulangerin johdolla Pariisissa. Hän voitti vuonna 1956 Santa Cecilian kapellimestarikilpailun ja 1973 Ditsonin kapellimestaripalkinnon. George Szellin pyynnöstä hän sai johtaa Clevelandin orkesteria. Hän toimi vuosina 1960–1980 ylikapellimestarina Minnesotan orkesterissa, joka ennen vuotta 1968 tunnettiin nimellä Minneapolisin sinfoniaorkesteri.


title: Stanisław Skrowaczewski

text: Skrowaczewski oli vuosina 1984–1991 Hallé-orkesterin ylikapellimestari ja oli useiden orkesterien vierailevana kapellimestarina eri puolilla maailmaa. Hänen tunnettuja levytyksiään ovat muiden muassa Anton Brucknerin sinfoniat ja Johannes Brahmsin toinen pianokonsertto. Hänet nimitettiin vuonna 2007 japanilaisen Yomiuri Nippon -sinfoniaorkesterin ylikapellimestariksi.


title: Stanisław Skrowaczewski

text: Puolan hallitus teki Skrowaczewskista Valkoisen kotkan ritarikunnan jäsenen. Vaikka hänet tunnetaan kansainvälisesti lähinnä kapellimestarina, hän työskenteli myös säveltäjänä; teoksiin lukeutuvat tilaustyönä klarinetisti Joe Longolle kirjoitettu konsertto, "Passacaglia Immaginaria" ja "Chamber Concerto". Hän oli ehdolla Pulitzerin musiikkipalkinnon saajaksi.


title: Stanisław Skrowaczewski

text: Skrowaczewski kuoli 93-vuotiaana sairaalassa Minnesotan St. Louis Parkissa 21. helmikuuta 2017.


title: Turun kauppakamari

text: Turun kauppakamari on Varsinais-Suomen alueella elinkeinoelämän edunvalvojana, kouluttajana ja asiantuntijana toimiva organisaatio. Se on yksi Suomen 19 kauppakamarista.


title: Turun kauppakamari

text: Turun kauppakamari on perustettu vuonna 1917. Sillä on yli 1 500 jäsentä, ja se on yksi Pohjoismaiden suurimmista kauppakamareista.


title: Turun kauppakamari

text: Turun kauppakamarin tehtävänä on elinkeinoelämän toimintaedellytysten parantaminen ja yhteisten etujen valvominen. Kauppakamari pyrkii vaikuttamaan viranomaisiin ja lainsäädäntöön elinkeinoelämän etuja valvoen, kehittää markkinataloutta sekä edistää elinkeinoelämän ja viranomaisten välistä yhteistoimintaa. Kauppakamari järjestää myös ajankohtaiskoulutusta ja edistää ulkomaankauppaa sekä jäsentensä verkostoitumista.


title: Turun kauppakamari

text: Kauppakamarilla on viranomaisasema erilaisten asiakirjojen myöntäjänä ja vahvistajana. Tällaisia asiakirjoja ovat esimerkiksi:


title: Turun kauppakamari

text: Muita palveluita:


title: Turun kauppakamari

text: Turun kauppakamarin Vuosikirja ja kontaktit ilmestyy kerran vuodessa ja tavoittaa tärkeimmät päättäjät niin Turussa kuin muualla Varsinais-Suomessa. Vuosikirja sisältää tiiviin tietopaketin Varsinais-Suomen elinkeinoelämästä ja kauppakamarin toiminnasta ja siinä on lueteltu Turun kauppakamarin jäsenyritykset yhteystietoineen.


title: Turun kauppakamari

text: Turun kauppakamarin jäsen- ja sidosryhmälehti on nimeltään Kauppakamari.


title: Turun kauppakamari

text: Turun kauppakamari vastaa myös Turun World Trade Centerin toiminnasta, jonka puitteissa ulkomaankauppaa edistävä toiminta pääosin toteutetaan. Toimintamuotoja ovat Trade Club -tilaisuudet, World Trade Week sekä ulkomaankaupan asiantuntijaorganisaatioiden kanssa toteutettavat yhteistyöprojektit. WTC:n palvelujen kehittämisessä ovat keskeisellä sijalla sähköisen kaupankäynnin mahdollisuudet, videoneuvottelut ym. uudenaikaisen tiedonvälityksen mahdollistamat toimintamuodot. WTC Turku muuttaa vuoden 2018 alussa Turku Science Parkin alueelle ja sen tilaisuudet järjestetään jatkossa alueelle rakentuvaan vierailukeskukseen.


title: Paul Andreu

text: Paul Andreu (10. heinäkuuta 1938 Caudéran, Ranska – 12. lokakuuta 2018) oli ranskalainen arkkitehti. Hän on suunnitellut useita lentoasemia eri puolilla maailmaa; näiden joukkoon lukeutuvat Ninoy Aquino Manilassa, Sukarno-Hatta Jakartassa, Abu Dhabi, Dubai, Kairo, Brunei, Charles de Gaulle ja Orly. Hänen uusimpia töitään on Pekingin uusi teatterirakennus Taivaallisen rauhan aukiolla.


title: Paul Andreu

text: Andreu syntyi Caudéranissa, Girondessa, ja valmistui vuonna 1961 École Polytechniquesta.


title: Paul Andreu

text: Andreu on vastannut Pariisin Charles de Gaullen lentokentän suunnittelusta ja rakentamisesta vuodesta 1967 alkaen. Lentokentän terminali 2E:n katto romahti 23. toukokuuta 2004, ja onnettomuudessa kuoli viisi ihmistä. Vuonna 2003 avattu terminaali 2E oli seitsemäs terminaali jonka Andreu oli suunnitellut de Gaullen lentokentälle ja sitä on kuvattu yhdeksi rohkeimmaksi hänen tekemistään suunnittelutöistä. Tutkimuskomissio päätyi tutkimuksissaan tulokseen että romahdus johtui monista teknisistä syistä sekä liian pienistä marginaaleista. Andreu syytti rakennusyhtiötä huonosta työn suorituksesta.


title: Tauno Iisalo

text: Tauno Veikko Ilmari Iisalo (23. heinäkuuta 1916 Ähtäri – 18. kesäkuuta 1947 Laukaa) oli Suomen ilmavoimien lentäjä ja Mannerheim-ristin ritari numero 168. Iisalo lensi jatko- ja Lapin sodassa yhteensä 127 sotalentoa.


title: Tauno Iisalo

text: Iisalo syntyi Ähtärissä, Etelä-Pohjanmaalla, rautatievirkamies Jaakko ja Siiri (o.s. Törnroos) Iisalon perheeseen. Perhe muutti vuonna 1927 isän työn mukana Kuopioon. Iisalo kirjoitti ylioppilaaksi Kuopion yhteiskoulusta 1938, jonka jälkeen hän astui suorittamaan asevelvollisuuttaan ilmavoimien reserviupseerikouluun. Vänrikiksi ylennetty Iisalo komennettiin 25. toukokuuta 1940 Lentorykmentti 4:ään, jossa hän toimi nuorempana lentoupseerina. Iisalo kävi Kadettikoulun vuonna 1941. Jatkosodan alkaessa reservin luutnantti Iisalo komennettiin Lentolaivue 44:ään, jossa hän palveli Bristol Blenheim -pommituskoneen ohjaajana. Syyskuussa 1942 hänet komennettiin ohjaajaksi Lentolaivue 48:aan. Komennus kesti kuitenkin vain neljä kuukautta, jonka jälkeen hän palasi takaisin omaan laivueeseensa.


title: Tauno Iisalo

text: Lentolaivue 44 vastaanotti uudeksi kalustokseen Junkers Ju 88 -koneet vuoden 1943 alussa. Iisalo jatkoi ohjaajana myös uudella konetyypillä, ensin 4. lentueen päällikkönä, sen jälkeen 2. lentueen varapäällikkönä ja 24. kesäkuuta 1944 alkaen 2. lentueen päällikkönä. Ilmavoimien komentajan, kenraaliluutnantti J. F. Lundqvistin 29. elokuuta 1944 tekemä nimitysesitys johti kapteeni Iisalon nimittämiseen Mannerheim-ristin ritariksi 21. joulukuuta 1944 numerolla 168. Myös Iisalon nuorempi veli, Pentti Iisalo, sai Mannerheim-ristin. Sotien jälkeen Iisalo jäi ilmavoimien palvelukseen, palvellen Pommituslentolaivue 43:ssa. Iisalo sai surmansa Laukaassa 18. kesäkuuta 1947, kun hänen ohjaamansa Junkers-koneen (JK-273) toinen moottori sammui harjoituslennon nousuvaiheessa ja kone syöksyi maahan ja tuhoutui. Iisalo on haudattu Tampereelle Kalevankankaan hautausmaalle.


title: George Dickie

text: George Dickie (s. 1926 Palmetto, Florida) on yhdysvaltalainen filosofi ja Illinoisin yliopiston (Chicago) filosofian emeritusprofessori. Hän on merkittävä taiteenfilosofi ja esteetikko, ja on työskennellyt analyyttisen filosofian perinteessä. Hänen institutionaalinen taideteoriansa on inspiroinut sekä teorian tukijoita, jotka ovat kehittäneet omia muunnelmiaan teoriasta, että arvostelijoita.


title: George Dickie

text: Eräs Dickien merkittävimpiä teoksia on "The Century of Taste" (1996), joka on tutkimus 1700-luvun filosofien taidetta koskevista ajatuksista. Teos asettaa David Humen lähestymistavan Immanuel Kantin edelle.


title: Etelä-Afrikan siirtomaahistoria

text: Etelä-Afrikan siirtomaahistoria alkoi ensimmäisten hollantilaisten siirtolaisten saapuessa maahan vuonna 1652. Ajanjaksoa leimasivat konfliktit toisaalta siirtolaisten ja maan alkuperäisasukkaiden ja toisaalta buurien ja 1790-luvulla alueelle saapuneiden brittien välillä. Siirtomaakausi päättyi vuonna 1910 perustetun Etelä-Afrikan unionin muodostamiseen. Siirtomaa-aikana nykyisen Etelä-Afrikan valtion alueella sijaitsi Kapmaan ja Natalin siirtokuntien, itsenäisten Transvaalin ja Oranjen vapaavaltion buuritasavaltojen sekä erilaisten protektoraattien lisäksi joukko alkuperäisasukkaiden kuningaskuntia, joista merkittävin oli kuningas Shakan luoma zuluvaltio.


title: Etelä-Afrikan siirtomaahistoria

text: Kapmaa oli aluksi Hollannin Itä-Intian kauppakomppanian hallussa ja sinne asettui hollantilaisten siirtolaisten lisäksi muun muassa ranskalaisia hugenotteja. Britit ottivat alueen hallintaansa pysyvästi vuonna 1806. Tuhannet brittihallintoon tyytymättömät buurit lähtivät Kapmaasta niin sanotulle "Suurelle vaellukselle" kohti sisämaata, mikä johti itsenäisten buuritasavaltojen Oranjen vapaavaltion ja Transvaalin perustamiseen. Tunkeutuessaan syvemmälle sisämaahan buurit ajautuivat yhteenottoihin maan alkuperäisväestön kanssa.


title: Etelä-Afrikan siirtomaahistoria

text: Valtavien timantti- ja kultaesiintymien löytäminen Etelä-Afrikan sisäosista 1800-luvun jälkipuoliskolla ajoi buurit ja britit vastakkain, kun molemmat tahtoivat luonnonrikkaudet hallintaansa. Lopulta Yhdistynyt kuningaskunta kukisti itsenäiset buuritasavallat toisessa buurisodassa ja ryhtyi ajamaan yhtenäistä Etelä-Afrikan liittovaltiota.


title: Etelä-Afrikan siirtomaahistoria

text: Tiettävästi ensimmäisinä eurooppalaisina Etelä-Afrikan maaperällä vierailivat portugalilaiset, jotka 1400-luvun lopulla etsivät meritietä Intiaan. 1500-luvun aikana portugalilaiset vierailivat maan rannikolla säännöllisesti, ja muut eurooppalaiset seurasivat 1500-luvun lopulla.


title: Etelä-Afrikan siirtomaahistoria

text: Vuonna 1602 perustettu Hollannin Itä-Intian kauppakomppania edisti Hollannin taloudellisia etuja Aasiassa ja pyrki turvaamaan sinne johtavan merireitin Afrikassa. Tämän vuoksi kauppakomppanian palkkaama Jan van Riebeeck saapui vuonna 1652 Kapmaahan tehtävänään järjestää huolto Aasiaan matkaaville laivoille. Muutaman vuoden kuluttua alueelle saapuivat ensimmäiset hollantilaiset siirtolaiset, jotka ryhtyivät viljelemään maata ja käymään kauppaa kauppakomppanian kanssa. Vuoteen 1707 mennessä Kapmaahan oli asettunut 1 779 hollantilaista, saksalaista siirtolaista ja uskonnollista vainoa paennutta ranskalaista hugenottia. Siirtokunta kasvoi vuosisadan loppuun mennessä 15 000 ihmiseen ja sen pinta-ala laajeni suhteessa vielä nopeammin. Monet siirtokuntalaiset muuttivat rannikolta sanien ja khoiden asuttamaan sisämaahan. Vuoteen 1770 mennessä hollantilainen asutus oli siirtynyt noin 650 kilometrin päähän Kapkaupungista. Sisämaassa siirtolaiset elivät puolinomadisina paimentolaisina. Näitä sisämaahan siirtyneitä perheitä ryhdyttiin nimittämään "trekboereiksi", eli vaeltaviksi maanviljelijöiksi, ja nimitys lyheni pian "boeriksi". "Trekboerit" kahakoivat jatkuvasti ympäröivien afrikkalaisheimojen kanssa ja vuosien 1785–1795 välisenä aikana kahakoissa kuoli 2 000 san-heimoon kuulunutta miestä ja naista. Lisäksi 700 joutui orjuuteen. Kapmaahan rannikolle jääneitä hollantilaisperäisiä siirtolaisia ryhdyttiin puolestaan nimittämään Kapmaan hollantilaisiksi erotukseksi "trekboereista".


title: Etelä-Afrikan siirtomaahistoria

text: 1700-luvun puolivälissä Kapmaassa oli enemmän orjia kuin vapaita kansalaisia, eli eurooppalaisia siirtolaisia. Maahan tuodut aasialaiset orjat olivat pääasiassa keskittyneet kaupunkeihin ja työskentelivät käsityöläisinä. Heidän mukanaan Etelä-Afrikkaan saapui myös islamin usko. Afrikkalaisperäiset orjat puolestaan työskentelivät pääasiassa maatiloilla ja kaupunkien ulkopuolella.


title: Etelä-Afrikan siirtomaahistoria

text: Buurien lähestyttyä xhosa-heimon aluetta heidän kohtaamansa vastarinta koveni. Vuodesta 1779 alkaen buurien ja xhosien välillä käytiin sarja rajasotia. "Trekboerit" pettyivät siihen, etteivät Kapmaan hollantilaiset tukeneet heitä sodassa ja julistivat vuonna 1795 Graaff Reinetin alueen itsenäiseksi tasavallaksi. Käytännössä tämä johti buurien ja Kapmaan hollantilaisten lopulliseen irtaantumiseen kahdeksi eri väestöryhmäksi. "Trekboerit" ryhtyivät myös käyttämään itsestään ilmaisua afrikaanerit korostaakseen sitä, että olivat syntyneet Afrikassa. Itsenäisyyssuunnitelmat kuitenkin kaatuivat samana vuonna brittiläisten saapumiseen Kapmaahan.


title: Etelä-Afrikan siirtomaahistoria

text: 1700-luvun lopulla pohjoisten ngunien keskuudessa syntyi poliittisia levottomuuksia liiallisen väestönkasvun ja kaupallisen kilpailun seurauksena. Koska ngunien hallitsema itäinen rannikkoalue rajoittui Intian valtamereen, Lohikäärmevuoristoon ja eurooppalaisten hallitsemaan Kapmaahan, kasvavan väestön vaatiman uuden viljelysmaan hankkiminen oli mahdollista vain sisäisten sotien avulla. Ngunien väliset etniset yhteenotot johtivat uudenlaisen sotilaallisen ja hallinnollisen järjestelmän syntymiseen. ”Mustaksi Napoleoniksi” kutsutun Shaka Zulun johdolla alueen johtavaksi voimaksi nousi uusi vahva zuluvaltio.


title: Etelä-Afrikan siirtomaahistoria

text: Nguni-heimot jakautuivat alkujaan kolmeen pääryhmään, Dingiswaoyn johtamaan Mtethwan, Sobhuzan johtamaan Ngwanen ja Zwiden johtamaan Ndwandwen kuningaskuntiin. Vuonna 1817 Zulumaan hallinnasta kamppailivat Zwide ja Dingiswaoy. Sodan aikana Shaka nousi Dingiswaoyn joukkojen tärkeimmäksi komentajaksi. Hän aloitti uudenlaisen zulukuningaskunnan rakentamisen pääasiassa valloitusten avulla. Shakaa pidetään yhtenä Afrikan merkittävimmistä armeijan ja sodankäynnin organisoijista. Hän korvasi aikaisemmin aseina käytetyt pitkät heittokeihäät lyhyillä iskukeihäillä, joita voitiin käyttää taistelussa toistuvasti. Zulusoturit ryhtyivät lähestymään vihollista myös mahdollisimman hiljaa ja näkymättömissä ja pyrkivät yllättämään sen äkillisellä rynnäköllä. Uuden sotataktiikan avulla Shaka löi pian Zwiden joukot.


title: Etelä-Afrikan siirtomaahistoria

text: 1820-luvun puoleenväliin mennessä Shaka hallitsi jo yli 100 000 ihmisen valtakuntaa ja hänen armeijassaan oli 40 000 miestä. Shaka keskitti vallan kuninkaan hoviin ja ryhtyi perimään heimopäälliköiltä veroja. Hän myös sijoitti armeijansa yksiköitä ympäri valtakuntaa taatakseen alueiden uskollisuuden. Shaka loi zulujen keskuuteen myös uudenlaisen kansallistunteen korostaessaan valtakuntansa ”zulumaisuutta”. Koko valtakunnan väestön katsottiin kuuluvan zulu-heimoon ja kaikkien alamaisten tuli osoittaa uskollisuutta suoraan kuninkaalle. Perinteisistä ngunijuhlista tehtiin valtakunnan virallisia festivaaleja. Uusi zuluidentiteetti korvasi pian hänen alaisuudessaan olleiden heimojen ja ryhmien alkuperäiset identiteetit.


title: Etelä-Afrikan siirtomaahistoria

text: 1820-luvun aikana Shaka laajensi valtakuntaansa pohjoisessa nykyisen Mosambikin rajalle asti, lännessä Lohikäärmevuorten taakse ja etelässä myöhemmän Transkein bantustanin rajoille asti. Hän toivotti myös brittiläiset kauppiaat tervetulleiksi alueelleen ja lähetti diplomaattisia lähetystöjä Englannin hoviin.


title: Etelä-Afrikan siirtomaahistoria

text: Vuonna 1828 Shakan velipuoli Dingane toteutti onnistuneen salajuonen Shakan salamurhaamiseksi ja nousi zulujen kuninkaaksi. Dinganen asema valtaistuimella ei kuitenkaan koko hänen valtakaudellaan ollut täysin vakaa. Voortrekkerien ja zulujen välisessä Blood Riverin taistelussa buurit tuhosivat Andries Pretoriuksen johdolla suuren zuluarmeijan. Taistelun jälkeen zuluvaltakunta ajautui sisäpoliittiseen kriisiin ja hajosi. Dinganen velipuoli Mpande pakeni etelään tuhansien seuraajien kanssa voortrekkerien vasalliksi ja löi Dinganen joukot buurien tuella Magongon taistelussa 1840. Dingane pakeni ja murhattiin vuotta myöhemmin Lebombovuoristossa.


title: Etelä-Afrikan siirtomaahistoria

text: Zulut puolustivat elinalueitaan brittejä vastaan aina 1870- ja 1880-lukujen taitteeseen asti, mutta he joutuivat lopulta tappiolle eurooppalaisten tehokkaiden tuliaseiden vuoksi.


title: Etelä-Afrikan siirtomaahistoria

text: Shakan valloituksia pakoon lähti suuri joukko väestöä. Pakolaiset muodostivat niin sanotun Mfecaneliikkeen (, tunnetaan myös sesothonkielisellä nimellä Difaqane ja Lifaqane) jonka vaikutukset tuntuivat Keski- ja Itä-Afrikassa saakka. Mfecaneliikkeen väestöhistorialliset vaikutukset ovat epäselviä. Aikaisemman tutkimuksen perusteella luultiin, että sen seurauksena suuret alueet Afrikassa autioituivat, mutta uudemman tutkimuksen mukaan tämä näkemys on ollut liioiteltu. Sen poliittiset vaikutukset olivat kuitenkin merkittäviä. Eri banturyhmien valtiollinen kehitys nopeutui, ja Afrikkaan syntyi useita uusia kuningaskuntia kuten Ndebele ja Gaza sekä edelleen olemassa olevat Besotho (nykyinen Lesotho) ja Swazi (nykyinen Swazimaa). "Mfecane" aiheutti alueella laaja kärsimystä. Tuhansia ihmisiä kuoli sodissa ja nälänhädissä ja lukuisat ihmiset joutuivat pakenemaan kodistaan. Monet pakolaiset ajautuivat Kapmaahan siirtotyöläisiksi huonoihin olosuhteisiin. "Mfecanen" aikainen sekasorto mahdollisti myös buurien levittäytymisen pohjoisemmaksi 1830-luvulta alkaen ja loi pohjan apartheidin aikana esitetylle myytille buurien muuttamisesta "tyhjään maahan".


title: Etelä-Afrikan siirtomaahistoria

text: Vuonna 1795 britit valloittivat Kapmaan strategiseksi tukikohdaksi ranskalaisia vastaan hallitakseen meritietä itään. Napoleonin sotien aikana se palautui lyhyeksi aikaa hollantilaisille, mutta jo vuonna 1806 britit valtasivat sen uudelleen. Hollantilaisten merkantilistinen talousjärjestelmä uudistettiin ja Kapmaan siirtokunta integroitiin brittiläisen imperiumin talousjärjestelmään.


title: Etelä-Afrikan siirtomaahistoria

text: Brittien mukana alueelle tuli protestanttisten lähetystyöntekijöiden mukana myös evankelisia lähetystyöntekijöitä, jotka uskoivat, että alueen alkuperäisväestö voitaisiin täydellisesti assimiloida länsimaiseen kristilliseen kulttuuriin. Lähetystyöntekijöiden vaikutuksesta vuonna 1828 siirtokunnan värilliselle väestölle taattiin täydet kansalaisoikeudet ja kiellettiin lakiin perustunut syrjintä. Vuonna 1834 voimaan tulleella lailla alueella lakkautettiin myös orjuus neljän vuoden siirtymäkauden jälkeen. Entisten orjien asema ei kuitenkaan oleellisesti parantunut vapauttamisen jälkeen ja värillisiä syrjittiin edelleen heidän sosiaalisen asemansa sekä rotunsa vuoksi.


title: Etelä-Afrikan siirtomaahistoria

text: Vuonna 1843 britit anneksoivat Natalin alueen turvatakseen Port Natalin (nykyinen Durban) kautta kulkeneen laivaliikenteen. Natalin alueen suuri musta väestö ei mahdollistanut Kapmaan kaltaista assimiloivaa politiikkaa ja siirtokunnan sisään perustettiin erillisiä mustien alueita, joissa heillä oli perinteisten tapojensa mukainen itsehallinto. Natalin kaupungit olivat varattu valkoiselle väestölle. Natalin hallintomallia on pidetty mallina myöhemmille 1900-luvun rotuerottelujärjestelmille. Siirtokuntaan perustettiin laajoja sokeriplantaaseja, joita varten Intiasta tuotiin halpaa työvoimaa 1860-luvulla. Pian alueelle muutti myös intialaisia kauppiaita ja maanviljelijöitä.


title: Etelä-Afrikan siirtomaahistoria

text: Vuosina 1835–1843 noin 12 000 buuria lähti Kapmaan siirtokunnasta niin sanotulle Suurelle vaellukselle kohti pohjoista. Muuttoliikkeen syinä olivat taloudelliset ongelmat, xhosien ja buurien välinen aseellinen konflikti ja erityisesti tyytymättömyys brittihallintoa kohtaan. Britit eivät voortrekkerien näkemyksen mukaan olleet tarjonneet heille turvaa xhosia vastaan ja olivat lisäksi edistänet afrikkalaisten ja eurooppalaisten siirtolaisten välistä tasa-arvoa muun muassa kieltämällä orjakaupan Kapmaassa. Voortrekkerit katsoivat, että nämä toimet olivat tuhonneet heidän perinteisen sosiaalisen järjestyksensä, joka perustui tiukkaan rotuerotteluun. Lisäksi se vaaransi heidän mielestään eurooppalaisten Jumalan tahdon mukaista etuoikeutettua asemaa. Voortrekkerit lähtivät Kapmaasta useissa ryhmistä, jotka koostuivat useista sadoista ihmisistä ja lukuisista härkävankkureista sekä suuresta määrästä karjaa. Ryhmät muotoutuivat yleensä jonkin tietyn yksittäisen johtohahmon ympärille.


title: Etelä-Afrikan siirtomaahistoria

text: Ensimmäinen ryhmä voortrekkereitä lähti liikkeelle vuonna 1835 Louis Trichardtin ja Hans van Rensburgin johdolla ja kulki kohti pohjoista nykyiseen Mpumalangaan. Muita ryhmiä, joiden johtajina oli muun muassa Andries Pretorius, Gert Maritz ja Piet Retief seurasi pian perässä. Zulukuningas Dinganen kanssa käydyissä neuvotteluissa voortrekkerit saivat itselleen laajoja alueita Keski- ja Etelä-Natalista, mutta poistuessaan neuvotteluista buurineuvottelijat joutuivat zulujen väijytykseen ja tapettiin. Väijytyksessä kuoli myös keskeisiin voortrekkerer-johtajiin kuulunut Retief. Zulut hyökkäsivät vielä Lohikäärmevuorten juurelle leiriytyneiden buurien leiriin, tappoivat noin 500 voortrekkeriä ja varastivat suuren osan heidän karjastaan.


title: Etelä-Afrikan siirtomaahistoria

text: Andries Pretoriuksen johdolla voortrekkerit toteuttivat kostoiskun. 16. joulukuuta 1838 zulut lyötiin täydellisesti Blood Riverin taistelussa, missä 464 buuria kukisti kuningas Dinganen arvioilta 15 000 impin armeijan. Taistelu sai nimensä siitä, että kaatuneiden zulujen veri värjäsi läheisen Ncomejoen veden punaiseksi. Voiton jälkeen buurit perustivat ensimmäisen lyhytaikaisen tasavallan Nataliin, jonka pääkaupungiksi tuli Pietermaritzburg. Vuonna 1842 britit miehittivät nykyisen Durbanin kaupungin ja anneksoivat suuren osa Natalia. Tämän johdosta buurit vetäytyivät Drakensbergin taakse.


title: Etelä-Afrikan siirtomaahistoria

text: Sisämaassa voortrekkerit ryhmittyivät kahdeksi buuritasavallaksi, Transvaaliksi ja Oranjen vapaavaltioksi. Valtioiden kansalaisuus oli rajattu vain eurooppalaistaustaisille henkilöille, vaikkakin buurit käyttivät paljon afrikkalaisperäistä työvoimaa ja orjia. Painostamalla voimakeinoilla buurit loivat liittolaissuhteita joihinkin heitä ympäröiviin afrikkalaisiin heimoihin samalla, kun tuhosivat sellaiset heimot, jotka kokivat uhkaksi omalle olemassaololleen. Kuitenkin vasta kaivannaisteollisuuden syntymisen myötä 1800-luvun loppupuolella buuritasavallat nousivat alueen kiistattomiksi valtiaiksi ja niiden onnistui ylläpitää hallintoa koko alueellaan.


title: Etelä-Afrikan siirtomaahistoria

text: 1860-luvulla Etelä-Afrikan alueelta löytyi merkittäviä timanttiesiintymiä, minkä jälkeen Vaaljoen rannoille ja nykyisen Kimberleyn kaupungin alueen ympäristöön muutti kymmeniätuhansia kaikkiin maan etnisiin ryhmiin kuuluneita ihmisiä. Kaivosten myötä Kimberleystä muodostuikin koko Afrikan ensimmäinen merkittävä teollinen keskus ja maailman suurin timanttien tuottaja. Alueen hallinnasta käynnistyi kamppailu Britannian ja buuritasavaltojen välille, joka päättyi vuonna 1871 brittien anneksoitua alueen Läntisen Griquamaan siirtokuntana.


title: Etelä-Afrikan siirtomaahistoria

text: Alueen strategista merkitystä lisäsi oleellisesti se, että Läntinen Griquamaa muodosti Britannialle ainoan mahdollisen väylän etenemiseen kohti pohjoista: idässä esteenä oli saksalaisten hallitsema Lounais-Afrikka ja lännessä alue rajoittui Oranjen vapaavaltioon ja Transvaaliin. Koko Kapmaan kauppa Afrikan sisäosien kanssa kulki tätä käytävää pitkin. Timanteilla valtavan omaisuuden tehnyt ja sittemmin politiikkaan lähtenyt Cecil Rhodes kampanjoi Kapmaan parlamentissa aktiivisesti alueen liittämiseksi Kapmaahan ja sai lopulta tahtonsa läpi vuonna 1880. 1880-luvun aikana timanttikaivokset alkoivat konsolisoitua ja niistä syntyi valtava De Beers -yhtiö, jolla oli käytännössä monopoli-asema timanttikaupassa. Yhtiön johdossa oli Cecil Rhodes. Rhodes käytti hyväksi omaisuuttaan ja vaikutusvaltaansa ja nousi Kapmaan siirtokunnan pääministeriksi vuosina 1890 ja 1896.


title: Etelä-Afrikan siirtomaahistoria

text: 1800-luvun lopulla elettiin eurooppalaisen imperialismin toista aaltoa, jonka aikana Euroopan suurvallat kilpailivat maailman vielä jakamattomien alueiden valtaamisesta. Britit pyrkivät hankkimaan ennen kaikkea Niilin yläjuoksun sekä reitin Egyptin ja Etelä-Afrikan välille. Tämän ”punaisena linjana” tunnetun ajatuksen esitti ensimmäisenä Cecil Rhodes. Sudan, Nigeria, Kenia ja Uganda valloitettiin 1890-luvulla ja 1900-luvun alkuvuosina. Rhodes loi Britannian imperialistisia pyrkimyksiä edistämään myös uuden yhtiön, British South Africa Companyn, jonka tavoitteeksi asetettiin mahdollisimman suurien alueiden valtaaminen ja hallinta eteläisestä Afrikasta. Yhtiön hallintaan joutuivat lopulta nykyisten Sambian ja Zimbabwen (entinen Rhodesia) alueet.


title: Etelä-Afrikan siirtomaahistoria

text: Kaivannaisteollisuuden kehittymisen myötä Etelä-Afrikka koki laajoja muutoksia. Sisämaan rannikon satamiin yhdistävä rautatieverkko helpotti tavaroiden kuljettamista ja tehosti maataloutta. Myös rannikon kaupungit nauttivat taloudellisesta noususuhdanteesta timanttien tuoman vaurauden myötä. Samaan aikaan mustien hallitsemat kuningaskunnat kukistettiin yksitellen ja liitettiin valkoisten hallitsemiin alueisiin. Näistä konflikteista merkittävin oli vuonna 1879 käyty zulu-sota, jossa Isandlwanan taistelussa saavutetusta voitosta huolimatta zuluvaltio kukistettiin ja liitettiin Natalin siirtokuntaan vuonna 1897. Myös eteläisten sothojen ja swazien valtiot alistettiin Britannian kruunulle, mutta säilyttivät asemansa erillisinä kuningaskuntina. Näistä alueista syntyi nykyiset Swazimaan ja Lesothon valtiot.


title: Etelä-Afrikan siirtomaahistoria

text: Britit lujittivat valtaansa zulu-sodan jälkeen suurimmassa osassa Etelä-Afrikan siirtomaa-alueita. He olivat liittäneet Transvaalin siirtokuntaansa pakolla vuonna 1877. Buurit protestoivat liittämistä nousemalla kapinaan joulukuussa 1880.


title: Etelä-Afrikan siirtomaahistoria

text: Schuinshoogten taistelussa 8. helmikuuta 1881 brittiläiset joukot hädin tuskin pelastuivat tuholta. Suurin nöyryytys briteille kuitenkin tapahtui 27. helmikuuta 1881 Majuba Hillin taistelussa usean buurijoukon vallatessa rynnäköllä kukkulan, jolta brittiläiset joukot ajettiin pois kovin tappioin. William Gladstonen johtama brittihallitus katsoi sodan menetetyksi ja allekirjoitti aselevon 6. maaliskuuta. Lopullisen rauhansopimus allekirjoitettiin 23. maaliskuuta 1881. Buureille myönnettiin itsehallinto Transvaalissa brittien valvonnassa.


title: Etelä-Afrikan siirtomaahistoria

text: Eurooppalaiset löysivät ensimmäisiä alluviaalisia kultavarantoja Eerstelingistä, nykyisestä Limpopon provinssista jo 1840–1870-luvuilla. Maan ensimmäinen suuri kultaryntäys alkoi kuitenkin vasta helmikuussa 1873, kun Alec ”Wheelbarrow” Patterson ja William Trafford löysivät kultaa Pilgrim's Creekistä. Trafford rekisteröi valtauksensa syyskuussa ja Pilgrim’s Restistä tuli virallisesti kultakenttä. Vuotta myöhemmin jo 1 500 kullankaivajaa työskenteli alueella 4 000:lla valtauksella ja vuoteen 1876 alueelle oli kasvanut jo pieni kaupunki.


title: Etelä-Afrikan siirtomaahistoria

text: Historiallisesti merkittävämpää oli kuitenkin kullan löytyminen Transvaalin Witwatersrandista vuonna 1886. Toisin kuin aikaisemmissa esiintymissä, Witwatersrandissa kulta oli syvällä kalliossa ja sen kaivamisen ja käsittelyn myötä Etelä-Afrikasta alkoi muodostua moderni teollisuusvaltio. Kullan löytämisen jälkeen tuhannet brittiläiset siirtolaiset alkoivat vyöryä rajan yli Kapmaasta Transvaaliin. Johannesburgin kaupunki syntyi hökkelikylästä lähes yhdessä yössä, kun "uitlanderit" (ulkomaalaiset) leiriytyivät kaivosten lähelle. Britit ryhtyivät painostamaan Paul Krugerin hallintoa antamaan englanninkielisille siirtolaisille enemmän oikeuksia.


title: Etelä-Afrikan siirtomaahistoria

text: Luettaen englanninkielisten siirtolaisten kapinahalukkuuteen ja kaivosyhtiöiden johtajien tukeen Cecil Rhodes sponsoroi vuonna 1895 epäonnistuneen vallankaappauksen, johon liittyi aseellinen isku, Jamesonin hyökkäys. Laiton ja epäonnistunut hyökkäys päätti Rhodesin poliittisen uran. Yhdistyneen kuningaskunnan kenraalikuvernööri Alfred Milner oli kuitenkin päättänyt kukistaa Krugerin hallinnon ja saattaa koko alueen Britannian hallintoon. Transvaal pakotettiin julistamaan sota Britannialle vuonna 1899.


title: Etelä-Afrikan siirtomaahistoria

text: Toisen buurisodan sytyttyä myös Oranjen vapaavaltio liittyi siihen Transvaalin puolelle. Sodan alkuvaiheessa buuritasavallat pitivät aloitteen käsissään ja piirittivät pian Mafekingin, Kimberleyn ja Ladysmithin kaupungit. Myös Kapmaassa jotkut afrikaanerit nousivat kapinaan. Britannian lähetytti kuitenkin pian Etelä-Afrikkaan suuren siirtomaa-armeijan lordien Robertsin ja Kitchenerin johdolla ja aloitti nopean etenemisen kohti buuritasavaltojen pääkaupunkeja. Krugerin onnistui paeta maasta hiukan ennen kuin Pretoria vallattiin kesäkuussa 1900. Varsinaisen sodan päättymisen jälkeen monet buurit jatkoivat sissisodankäyntiä pitkään brittejä vastaan. Britit vastasivat tähän laajamittaisella terrorilla, jonka aikana maatiloja poltettiin ja arviolta 26 000 naista ja lasta kuoli keskitysleireillä. Sota päättyi lopulta Vereenigingin sopimukseen toukokuussa 1902. Transvaalin ja Oranjen vapaavaltion itsenäisinä buurivaltioina lakkasi ja ne liitettiin brittiläisen imperiumin osiksi. Sopimus kuitenkin lupasi alueille tulevaisuudessa itsehallinnon.


title: Etelä-Afrikan siirtomaahistoria

text:
Etelä-Afrikan kuvernööri Alfred Milner piti toisen buurisodan jälkeen tärkeänä muuttaa Etelä-Afrikka brittiläiseksi yhteiskunnaksi. Hän kannusti maahanmuuttoa emämaasta, jotta äänestäjäkuntaan saataisiin brittiläinen enemmistö. Samaan aikaan lainsäädännöllä pyrittiin häivyttämään buurien hollantilaisia piirteitä ja erillinen kansallinen identiteetti esimerkiksi kieltämällä hollannin käyttäminen julkisissa kouluissa ja oikeusistuimissa. Tavoitteissa ei kuitenkaan onnistuttu, koska maan kaivosteollisuuden maksamat matalat palkat eivät onnistuneet houkuttelemaan brittiläisiä siirtolaisia.
1800-luvun loppupuolella buurien afrikaanerinationalismina tunnettu kansallisuustunne alkoi voimistua, ja he alkoivat perustaa omia ”kristillis-kansallisia” koulujaan, korostaa afrikaansin luonnetta omana hollannin kielestä erillisenä kielenään ja muodostaa itselleen uutta identiteettiä "afrikaanereina" eli Afrikan kansana vanhan siirtolaisidentiteetin sijaan. Näitä päämääriä ajamaan perustettiin myös kaksi uutta puoluetta: Louis Bothan ja Jan Smutsin transvaalilainen "Het Volk" (Kansa) vuonna 1905 ja J. B. M. Hertzogin oranjelainen "Orangia Unie" vuonna 1906. Liberaalien noustua valtaan Isossa-Britanniassa vuonna 1906 Etelä-Afrikan itsenäistymisprosessi nopeutui ja Transvaal sekä Oranjen vapaavaltio saivat täyden itsehallinnon jo vuonna 1907.


title: Etelä-Afrikan siirtomaahistoria

text: Vuosina 1908 ja 1909 valkoiset eteläafrikkalaiset alueen neljästä brittiläisestä siirtokunnasta kokoontuivat kansalliskonventtiin ja päättivät perustaa Etelä-Afrikan liittovaltion. Etelä-Afrikan unioni perustettiin muodollisesti 31. toukokuuta 1910, ja sen ensimmäiseksi pääministeriksi nimitettiin Louis Botha. Etelä-Afrikan unionin perustuslaki oli käytännössä maan valkoisten väestöryhmien, brittien ja afrikaanerien yhteistyösopimus. Unionissa muutamia harvoja poikkeuksia lukuun ottamatta vain valkoisilla oli oikeus äänestää ja parlamentin kaikki jäsenet olivat eurooppalaista alkuperää.


title: Etelä-Afrikan siirtomaahistoria

text: Vaikka apartheid-politiikkaa ryhdyttiin virallisesti toteuttamaan Etelä-Afrikassa vuonna 1948, maassa harjoitettu oli rotuerottelua jo paljon aikaisemmin. Hollantilaisten perustaman Hyväntoivonniemen siirtokunnan talous perustui Itä-Afrikasta ja Kaakkois-Aasiasta tuotuihin orjiin. Brittiläisen imperiumin kiellettyä orjuuden 1830-luvulla rotusyrjintä jatkui toisin muodoin sekä brittien että buurien hallitsemilla alueilla. Vaikka britit esittivät afrikkalaisten huonon kohtelun buuritasavalloissa erääksi vuosien 1899 ja 1902 välisenä aikana käytyjen buurisotien syyksi, ilmoitti Etelä-Afrikan brittiläinen kuvernööri Alfred Milner vuonna 1901 käydyissä rauhanneuvotteluissa, että mustille tultaisiin myöntämään kansalaisoikeuksia vain siten, ”ettei se vaarantaisi valkoisen rodun ylivaltaa”.


title: Etelä-Afrikan siirtomaahistoria

text:
Kaivosteollisuuden kasvava halvan työvoiman tarve sai hallituksen myös uudistaman politiikkaansa afrikkalaista enemmistöä kohti. Godfrey Lagden, Milnerin alkuasukasasioiden komissaari Transvaalissa, nimettiin Etelä-Afrikan alkuasukasasioiden komission ("South Africa Native Affairs Commission", SANAC) puheenjohtajaksi. SANAC:n loppuraportissa muotoiltiin rotuerottelujärjestelmä, joka säilyi maassa lähes sata vuotta ja joka muodostui myös apartheidin pohjaksi. Komission suosituksessa afrikkalaisilta poistettiin oikeus omistaa maata, päättää omasta hallinnostaan tai edes työskennellä muualla kuin afrikkalaisille osoitetuilla alueilla. Mustille perheille annettaisiin pieni maa-alue näiltä alueilta, jotta miehiä voitaisiin tämän jälkeen käsitellä siirtotyöväkenä kaivoskaupungeissa. Perheiden oli tarkoitus pystyä hankkimaan itsenäisesti elantonsa maasta miehen työskennellessä kaivoksissa. Lisäksi afrikkalaiset eivät saisi äänestää tai asettua ehdolle missään vaalissa, jossa eurooppalaisilla oli äänioikeus.
Rotuerottelupolitiikka ja afrikkalaisten, intialaisten ja värillisten pettymys brittihallinnon haluttomuuteen poistaa se siirtomaistaan johti vastarinnan nousuun uudenlaisten poliittisten järjestöjen kautta. Vuonna 1898 perustettiin Etelä-Afrikan alkuasukaskongressi (South African Native Congress), jonka tarkoituksena oli turvata afrikkalaisten oikeudet brittiläisen imperiumin kansalaisina. Mohandas Gandhin vuonna 1894 perustama Natalin intialainen kongressi (Natal Indian Congress) pyrki turvaamaan intialaisten oikeudet, ja Afrikan kansanjärjestö (African Political Organization, myöhemmin African People's Organization) ajoi värillisten asiaa. Näiden järjestöjen kautta afrikkalaiset, intialaiset ja värilliset ryhtyivät organisoimaan vastarintaa hallituksen rotuerottelupolitiikalle. Gandhi aloitti vuonna 1906 passiivisen vastarintakampanjan uutta passilakia vastaan.


title: Etelä-Afrikan siirtomaahistoria

text: Samana vuonna zulu-päällikkö Bambatha aloitti aseellisen kapinan, jonka syinä olivat pakkotyö, maiden takavarikointi ja verotus. Kapina kukistettiin verisesti ja se johti yli 3 000 afrikkalaisen kuolemaan. Bambatha vangittiin ja teloitettiin. Kapina lisäsi valkoisten pelkoa laajamittaisesta afrikkalaisten kansannoususta.


title: Etelä-Afrikan siirtomaahistoria

text: Liittovaltion perustanut kansalliskonventti sääti, että kaikkien tulevan valtion parlamentin edustajien tulee olla eurooppalaista alkuperää olevia ja että äänioikeus määräytyisi osavaltioiden aikaisempien lakien perusteella. Käytännössä tämä tarkoitti sitä, että Transvaalissa ja Oranjessa vain valkoiset miehet olivat äänioikeutettuja, Kapmaassa säilyi talouteen pohjautuva järjestelmä, jossa valtaosa valkoisista miehistä, mutta vain murto-osa värillisistä tai afrikkalaisista oli äänioikeutettuja. Natalissa intialaiset eivät saaneet äänestää ja afrikkalaisista vain 0,08 % oli äänioikeutettuja.


title: Ivan Timiriasev

text: Ivan Timiriasev (sukunimi esiintyi myös muodossa Timirjasev tai Timiriasew, 7. helmikuuta 1860 Pietari – 11. lokakuuta 1927 Helsinki) oli Suomen venäläinen pitkään Suomessa asunut ratsuväenupseeri, joka tuli tunnetuksi valokuvausharrastuksensa kautta erityisesti Helsinki-aiheisista dokumenttikuvistaan.


title: Ivan Timiriasev

text: Timiriasevin vanhemmat olivat todellinen valtioneuvos "Alexander Timiriasew" ja "Natalia Donaurow". Hän kävi Jelisavetgradin junkkerikoulun vuosina 1883–1885. Timiriasev oli ensin husaariupseerina 1885–1890 ja muutti sitten 1890 Suomeen toimien Suomen kenraalikuvernöörin adjutanttina 1890–1917. Hän yleni sotilasurallaan aina kenraalimajuriksi saakka. Timiriasev siirtyi eläkkeelle 1917 ja jäi asumaan Suomeen elämänsä loppuun saakka. Hän oli naimisissa vuodesta 1918 alkaen suomalaisen "Onerva Angervon" kanssa.


title: Ivan Timiriasev

text: Timiriasev aloitti valokuvauksen vuonna 1890 saaden opastusta kuvaukseen Daniel Nybliniltä. Hän kuvasi etupäässä Helsingin arkielämää ja luontokohteita. Timiriasevin kuvia julkaistiin myös kuvalehdissä kuten Veckans Krönika ja Suomen Kuvalehti. Eläkkeellä ollessaan Timiriasev oli jonkin aikaa myös Veckans Krönikan päätoimisena valokuvaajana. Timiriasev osallistui myös moniin Venäjällä ja Suomessa pidettyihin valokuvauskilpailuihin ja sai niistä kunniakirjoja ja palkintoja.


title: Ivan Timiriasev

text: Timiriasev on haudattu Helsingin ortodoksiselle hautausmaalle.


title: Duris Samoslainen

text: Duris Samoslainen (noin 340 eaa.–260 eaa.) oli kreikkalainen historioitsija ja Samoksen tyranni. Hän oli ehkä Theofrastoksen oppilas.


title: Duris Samoslainen

text: Duris kirjoitti Makedonian ja Kreikan historiaa käsittelevän "Makedonikan". Teos käsitti tapahtumat vuodesta 370 eaa. vuoteen 280 eaa. jolloin Seleukos I kuoli. Muun muassa Diodoros Sisilialainen ja Plutarkhos käyttivät Durista lähteenään. Duriksen teos suhtautui makedonialaisiin kriittisesti ja oli tarkoitettu etupäässä viihdyttämään lukijaa. Duris kirjoitti myös Syrakusan tyrannin Agathokleksen elämäkerran.


title: Institutionaalinen taideteoria

text: Institutionaalinen taideteoria () on George Dickien esittämä teoria taiteen luonteesta. Dickien teorian mukaan taideteos onInstitutionaalinen taideteoria siis katsoo, että on olemassa taiteen määrittelevä ja taidekäsitystä ylläpitävä instituutio, joka koostuu taiteilijoista, taidekriitikoista, mesenaateista, kuraattoreista, galleristeista, taidemuseoiden henkilökunnasta ja niin edelleen. Tämä instituutio päättää vaikutusvallallaan, mikä on taidetta ja mikä ei.


title: Institutionaalinen taideteoria

text: Dickie esitti teoriansa teoksessaan "Art and the Aesthetic: An Institutional Analysis" (1974) ja muotoili sitä uudelleen teoksessaan "Art Circle: A Theory of Art" (1997). Dickien lisäksi teoriaan on vaikuttanut muun muassa Arthur C. Danto, joka oli aikaisemmin kehittänyt teorian taidemaailmasta ja näin hahmotellut institutionaalisen taideteorian ideaa. Myöhemmin Danto kuitenkin luopui Dickien teoriasta.


title: Institutionaalinen taideteoria

text: Taiteus ei Dickien mielestä ole esineissä itsessään oleva ominaisuus vaan taidemaailman niille myöntämä asema, status. Esimerkiksi Marcel Duchampin pisoaari, jota esineen sisäiset ominaisuudet eivät erota taiteeksi, kiinnittää huomiomme sen institutionaaliseen kontekstiin. Dickien mukaan hänen teoriassaan on kyse taiteesta yleensä, ei vain readymade-teoksista. "En väitä, että Duchamp ystävineen olisi keksinyt taiteen statuksen myöntämistä; he yksinkertaisesti käyttivät hyväkseen olemassa olevaa institutionaalista keinoa epätavallisella tavalla."


title: Alexander Gottlieb Baumgarten

text: Alexander Gottlieb Baumgarten (17. heinäkuuta 1714 Berliini – 27. toukokuuta 1762 Frankfurt an der Oder) oli saksalainen filosofi. Hän oli Gottfried Leibnizin ja Christian Wolffin seuraaja, ja antoi termille "estetiikka" sen nykyisen merkityksen.


title: TrES-4

text: TrES-4 on Lowell-observatorion Herkuleksen tähdistöstä vuonna 2006 löydetty toistaiseksi suurin eksoplaneetta. Löydöstä ilmoitettiin vuoden 2007 elokuussa. Planeetta kiertää 1 435 valovuoden etäisyydellä Maasta sijaitsevaa tähteä GSC 02620-00648. Planeetta kiertää tähteään 7 242 000 km:n etäisyydellä ja sen pinnan lämpötilaksi arvioidaan noin 1 327 °C. TrES-4 kiertää tähtensä ympäri kerran 3,5 vuorokaudessa. TrES-4 on Trans-Atlantic Exoplanet Survey -projektin neljäs varma planeettahavainto ja se löytyi vain puolen asteen päästä aiemmasta TrES-3:sta.


title: TrES-4

text: Planeetta on läpimitaltaan noin 70 % Jupiteria suurempi (sen säteeksi on mitattu 1,674 ± 0,094 Jupiterin sädettä), mutta sen massa on kokoon nähden huomattavan alhainen; vain 0,84 ± 0,10 Jupiterin massaa. Tällä perusteella planeetan keskitiheydeksi voidaan laskea noin 0,222 ± 0,045 g/cm³, mikä tekee siitä toistaiseksi tunnetuista planeetoista keskitiheydeltään pienimmän. Osittain poikkeuksellisen alhainen arvo voi selittyä huomattavan laajalla mutta optisesti paksulla kaasukehällä, mikä voidaan tulevaisuudessa varmistaa etsimällä planeetasta mahdollisesti pakenevaa kaasua. Laaja ja läpinäkymätön kaasukehä ei kuitenkaan riitä korjaamaan hyvin epätavallisen alhaista tiheyttä alustavien kaasuplaneettojen tiheysmallien vaatimalle tasolle ja TrES-4 saattaakin antaa kiintoisan haasteen planeettojen tiheysmallien kehittämiselle.


title: TrES-4

text: Muita poikkeuksellisen alhaisen keskitiheyden planeettoja:


title: Sandie Richards

text: Sandie Richards (s. 6. marraskuuta 1968 Clarendon, Jamaika) on jamaikalainen 400 metrin juoksija.


title: Sandie Richards

text: Richards kilpaili Rooman MM-kisoissa 1987, joissa karsiutui 400 metrin välierissä ajalla 51,54. Hän voitti 1992 GP-finaalin ja seuraavana vuonna Toronton sisäratojen MM-kisoissa hän voitti kultaa ajalla 50,93. Myöhemmin samana vuonna Stuttgartin ulkoratojen MM-kisoissa hän voitti MM-pronssia ajalla 50,44. Vuoden 1994 GP-finaalissa hän oli viides. Seuraavana vuonna hän voitti hopeaa Barcelonan sisäratojen MM-kisoissa ja sijoittui Göteborgin ulkoratojen MM-kisoissa kahdeksanneksi. 1997 hän voitti hopeaa sekä Pariisin sisäratojen MM-kisoissa että Ateenan ulkoratojen MM-kisoissa ajalla 49,79. Ateenan MM-kisoissa hän oli mukana Jamaikam joukkueessa, joka voitti MM-pronssia 4 x 400 metrin viestijuoksussa.


title: Sandie Richards

text: Richards sijoittui 1998 GP-finaalissa ja yleisurheilun maailmancupissa kolmanneksi. Maebashin sisäratojen MM-kisoissa 1999 hän juoksi viidenneksi. Seuraavana vuonna Sydneyn olympialaisissa hän karsiutui välierissä, mutta oli mukana voittamassa olympiahopeaa viestissä. Kauden lopussa hän oli GP-finaalissa neljäs. Lissabonin sisäratojen MM-kisoissa 2001 Richards voitti kultaa henkilökohtaisella matkalla ja oli mukana voittamassa viestihopeaa. Myöhemmin samana vuonna hän karsiutui Edmontonin ulkoratojen MM-kisoissa välierissä. Hän sijoittui vuoden 2002 GP-finaalissa kuudenneksi. Birminghamin sisäratojen MM-kisoissa 2003 hän karsiutui henkilökohtaisen matkan välierissä, mutta oli mukana voittamassa viestissä hopeaa. Myöhemmin samana vuonna hän karsiutui Pariisin ulkoratojen MM-kisoissa välierissä, mutta viestissä voitti MM-pronssia. Richards oli mukana voittamassa olympiapronssia Ateenan olympialaisissa 2004 4 x 400 metrin viestissä.


title: Ex nihilo

text: Ex nihilo on latinankielinen sanonta, joka tarkoittaa ”tyhjästä”. Usein sanonta esitetään muodossa "creatio ex nihilo" eli tyhjästä luotua. Sanontaa käytetään usein uskonnollisissa tai filosofisissa väitteissä. Monissa uskonnoissa, kuten kristinuskossa, islamissa ja juutalaisuudessa uskotaan jumalan luoneen kaikkeuden tyhjästä. Tuomas Akvinolaisen mukaan "creatio ex nihilo" tarkoittaa sitä, että luodulla ei ole pre-eksistenttiä materiaalista syytä.


title: Ex nihilo

text: Vastaväite "ex nihilo"-sanonnalle on "ex nihilo nihil fit" eli tyhjästä ei synny mitään.


title: Eleven Men Out

text: Eleven Men Out () on vuonna 2005 ensi-iltansa saanut elokuva. Elokuvan on valmistanut yhdessä islantilainen, brittiläinen ja suomalainen tuotantoryhmä. Elokuvan tuotantoon osallistui myös suomalainen elokuvayhtiö Solar Films.


title: Kristinusko ja ehkäisy

text: Kristillisten suuntausten piirissä hyväksytään nykyisin usein suuri osa syntyvyydensäännöstelymenetelmistä, joskaan useimpien konservatiivisten kristittyjen keskuudessa ei aborttia. Sitä vastoin aikaisemmin, maailmansotien väliseen aikaan asti, valtaosa tunnustuksellisista kristityistä piti ehkäisyvälineiden käyttöä ja keskeytettyä yhdyntää synteinä. Valtaosa uskovaisista ihmisistä ei hyväksynyt muita syntyvyydensäännöstelymenetelmiä kuin rytmimenetelmän ja mahdollisesti imetyksen pitkittämisen.


title: Kristinusko ja ehkäisy

text: Joidenkin kristillisten suuntien kielteinen suhtautuminen ehkäisyyn on ajoittain herättänyt keskustelua julkisuudessa. Ehkäisyyn kielteisesti suhtautuvat kristinuskon suunnat katsovat Raamatun kirjoitusten tai pyhänä pitämänsä kristillisen tradition taikka molempien kieltävän syntyvyyden säännöstelyn. Ehkäisyn katsotaan merkitsevän sitä, että puututaan uuden elämän syntymiseen, luomistekoon, joka on pyhä tapahtuma. Eriasteista kielteistä suhtautumista ehkäisyyn esiintyy edelleen kristinuskon piirissä ainakin katolisessa kirkossa sekä eräissä itseään ainoana todellisena kristillisenä yhteisönä pitävissä protestanttisissa ryhmissä, joita ovat ainakin Pohjois-Amerikan amissit, hutteriitit ja mennoniitit, luterilaisten kirkkojen sisäisen herätysliikkeen lestadiolaisuuden suuntaukset vanhoillis- ja esikoislestadiolaisuus sekä eräät pienet vapaat suunnat kuten Itä-Suomessa toimiva baptistista alkuperää oleva Herran kansa -ryhmä. Äärimmillään osa ehkäisyä vastustavista yhteisöistä ei hyväksy edes rytmimenetelmää edes tapauksissa, joissa on selvää, ettei kyseinen nainen voi selvitä seuraavasta raskaudesta enää hengissä.


title: Kristinusko ja ehkäisy

text: Kielteistä suhtautumistapaa on pääosin mediassa kutsuttu myös "ehkäisykielloksi", mutta ehkäisyyn torjuvasti suhtautuvien uskonyhteisöjen jäsenet eivät välttämättä hyväksy tätä nimitystä. Syntyvyydensäännöstelystä on aiemmin käytetty myös nimitystä "lapsirajoitus".


title: Kristinusko ja ehkäisy

text: Erilaiset ehkäisymenetelmät tuomitsivat varhaisista kirkkoisistä ainakin Klemens Aleksandrialainen, Hippolytus Roomalainen, Lactantius, Hieronymus, Johannes Krysostomos ja Epifanios. Augustinus, joka kirjoitti:


title: Kristinusko ja ehkäisy

text: Hieronymuksen mukaan hedelmättömyysjuomien nauttiminen on murha.


title: Kristinusko ja ehkäisy

text: Kirkkohistorian tutkija Seppo Lohen mukaan alkukristinuskon aikana roomalaiset jättivät ei-toivotut lapset heitteille. Kristityt keräsivät heitteille jätetyt lapset huostaansa elävinä tai kuolleina. Tämän vuoksi katakombeissa on Lohen mukaan nähtävänä valtava määrä vauvojen hautoja.


title: Kristinusko ja ehkäisy

text: Reformaattoreista jotkut tuomitsivat 1500-luvulla ehkäisyn. Jean Calvinin mukaan siemenen laskeminen maahan ehdoin tahdoin on hirviömäistä. Martti Lutherin mukaan maan täyttäminen ei ole vain käsky, vaan enemmän kuin käsky. Hän kirjoitti siemenen maahan laskemisesta näin:


title: Kristinusko ja ehkäisy

text: Raamatussa kuvataan yksi melko selvästi ehkäisyksi tunnistettava tapahtuma, jolla raamattuperiaatteesta tunnetut reformaattorit kantaansa perustelivat. Juudan pojasta Onanista kerrottaessa keskeytettyä yhdyntää kuvataan tuomitsevaan sävyyn:


title: Kristinusko ja ehkäisy

text: Vuoden 1992 raamatunkäännöksen viitemerkinnöissä viitataan myös kohtaan 5. Moos. 25:5-10. Siinä kuvataan, miten juutalaisten säädösten mukaan tuli häväistä miestä, joka kieltäytyi herättämästä siementä veli-vainajansa vaimolle.


title: Kristinusko ja ehkäisy

text:
Miehen lisääntymiskyvyttömäksi tekevä kastraatio tuomittiin Vanhan testamentin lakikokoelmassa: ”Älköön kukaan, joka on kuohittu musertamalla tai leikkaamalla, pääskö Herran seurakuntaan. (5. Moos. 23:1.)”
Suhtautuminen ehkäisyyn säilyi yleisesti kielteisenä kristityissä länsimaissa ja kristinuskon piirissä aina 1900-luvulle asti..


title: Kristinusko ja ehkäisy

text: Vielä 1916, kun perinteisesti uskonnollisen Yhdysvaltain ensimmäinen perhesuunnitteluklinikka avattiin, sen perustaja Margaret Sanger pidätettiin pian ”säädyttömyydestä”. Maan entinen presidentti Theodore Roosevelt lausui, että ”nainen joka välttää synnytystä on verrattavissa sotilaaseen joka heittää kiväärinsä ja pakenee taistelua.” Suhtautumistavassa tapahtui käänne muutamassa vuosikymmenessä maailmansotien välisestä ajasta lähtien. Yhdysvalloissa Korkein oikeus päätti ehkäisyn kieltävien lakien olevan itsemääräämisoikeutta loukkaavia ja siten perustuslain vastaisia vuonna 1965.


title: Kristinusko ja ehkäisy

text: Katolisen kirkon virallisten kotisivujen mukaan lasten saamista voi painavista, rippi-isän kanssa käydyissä keskusteluissa todetuista, moraalisesti hyväksyttävistä syistä johtuen siirtää myöhemmäksi. Kotisivujen mukaan syyt voivat olla luonteeltaan fyysisiä, psyykkisiä tai materiaalisia, mutta yleensä ne ovat vain väliaikaisia. Katolisen kirkon kannan mukaan syntymien siirtämistä ei kuitenkaan koskaan saa toteuttaa muuten kuin luonnollisia perhesuunnittelumenetelmiä käyttäen. Luonnollisiksi perhesuunnittelumenetelmiksi katolisen kirkon virallisessa opetuksessa katsotaan sukupuolielämän ajoittaminen vain naisen kuukautiskierron hedelmättömien päivien ajalle. Samalla kirkko korostaa, että jos nainen hedelmällisten päivien välttelystä huolimatta tulisi raskaaksi, lasten syntymistä ei voi pitää minään tappiona, vaan suurena Jumalan lahjana.


title: Kristinusko ja ehkäisy

text: Paavi Paavali VI:n kiertokirjeen "Humanae Vitaen" mukaan suvunjatkamistapahtuman keskeyttäminen, naisen pysyvä tai väliaikainen hedelmättömäksi tekeminen sekä etenkin raskauden keskeyttäminen ovat hylättäviä syntyvyyden säännöstelymuotoja. "Humanae Vitaessa" ohjeistetaan seuraavasti:


title: Kristinusko ja ehkäisy

text: "Humanae Vitaen" mukaan kuitenkin sellaiset sairaudenhoitokeinot, joista voi seurata lisääntymiskyvyttömyys, ovat hyväksyttäviä. Samoin aviollisessa sukupuolielämässä on luvallista ajoittaa sukupuolielämä vain naisen kuukautiskierron hedelmättömien päivien ajalle.


title: Kristinusko ja ehkäisy

text: Vapaa-ajattelija Esko Länsimiehen mukaan katolisen kirkon pysyttäytyminen kielteisessä ehkäisykannassa vuonna 1968 aiheutti ehkä suurimman vahingon, mikä ihmiskuntaa on kohdannut toisen maailmansodan jälkeen. Länsimies katsoo, että silloinen paavi teki kannanottonsa hyvin ristiriitaisissa tunnelmissa ja vähemmistössä olevien konservatiivien ehdoilla..


title: Kristinusko ja ehkäisy

text: Käytännössä monet katolilaiset eivät noudata kirkon opetusta ehkäisyasiassa.


title: Kristinusko ja ehkäisy

text: Brasilialaisen Redesaude-naisjärjestö johtajan Telia Negrãon mukaan konservatiiviset ryhmät uhkaavat naisten lisääntymisterveydellisiä oikeuksia yrittämällä kieltää ehkäisypalvelut ja tekevät myös iskuja sairaaloihin. Järjestön mukaan ehkäisypalvelujen kieltäminen ja iskut sairaaloihin uhkaavat . Redesauden mukaan Latinalaisessa Amerikassa vain kymmenesosalla teinitytöistä on uskonnollisista syistä, tiedon tai ehkäisyvälineiden puutteen vuoksi todellinen mahdollisuus käyttää ehkäisyä.